Hvorfor fa'en skal det være så surt? | Information\nDe to brokkehoveder oppe på balkonen i Muppetshow, som hedder Statler og Waldorf, er blevet kopieret af bl.a. EkstraBladets bagside, hvor et panel af sure gamle mænd brokker sig over verden.\nGad vide om vi kommentatorer og klummeskrivere i aviserne er castede med en særlig vinkel. Man skulle næsten tro det. For vi er næsten alle som de to gamle, sure mænd oppe i logen i The Muppet Show. Lige gyldigt hvad der foregår på scenen, er der altid noget i vejen. De optrædende er nogle kvajpander, stykket en misforståelse, instruktøren en novice og scenografien noget bras.\nEt enkelt dagblad har ligefrem på sin bagside rendyrket genren og sammensat et panel af de sureste, gamle mænd, der kan opdrives i det ganske land. Trods mine fyrre og tyve sure kommentarer til medieudviklingen i denne spalte over flere år er jeg endnu ikke fundet værdig til optagelse i den celebre kreds.\nAf ren og skær frustration, har jeg opgivet ambitionen og vil - i erkendelse af at jeg ødelægger enhver fremtidig chance - for en enkelt gangs skyld spille rollen som Rasmus Modsat. Også rønnebærrene er sure.\nJeg synes, tiden er inde til at vende ryggen til den undergangsstemning, der præger mange kommentarer til medieudviklingen. Tankevækkende er det jo, at så få yngre journalister blander sig i (selv-)kritikken. Hvordan mon de oplever det, når vi gamle sure konstant begræder journalistikkens tiltagende forfald med fremhævelse af fortidens dyder på bekostning af nutidens synder?\nDagens journalister kan ikke skrive ordentligt. De tager sig ikke tid til en grundig research - eller får ikke lov til det. Det, de skriver, er underlødigt og afspejler nyheds- og relevanskriteriernes sørgelige forvanskning.\nFor slet ikke at tale om radio- og tv-journalistikken, som enhver jo kan høre og se heller ikke længere er, hvad den var engang. Bare vi så kunne holde os alt det nye fra livet. Den rene skinbarlige amatørisme har jo via internettet fået frit løb med blogs og andet journalistisk barfodsgængeri, der oven i købet finder vej ind i og smitter af på den etablerede medieverden. Uanset i hvilken retning man vender sig, ser man kun et grænseløst publicistisk mørke.\nMen det er jo et spejl, vi ser ind i. Det er os, der er mørkemænd. Lige som vore forgængere i tidligere generationer var det, da de svang den nihalede kat over det, der dengang var nyt og uprøvet. Jeg vil påstå, at alt hvad vi nu hæger om som fortidens dyder og henviser til som falmede idealer, blev udsat for en lige så skånselsløs kritik, den gang dét var nyt.\n4-bladssystemets undergang i efterkrigsårene (hvor enhver købstad hidtil havde haft en lokalavis for hvert af de fire politiske partier på Christiansborg) blev af mange anset for et kæmpe problem for den politiske kommunikation og for folkestyret. Indførelsen af korte timenyheder i radioen blev der protesteret imod, lige som da man forlod den underdanige mikrofonholderjournalistik.\nAk - ja, forfaldet er skam ikke af ny dato.\nTænk hvis - eller rettere sagt, når - nutidens nye påfund om en generation har udviklet sig til det etablerede og anerkendte. Så vil der til den tid formentlig være en ny generation af gamle, sure for hvem bakspejlet skygger for fremsynet.\nMen hvis man nu i strid med al gerontologisk determinisme skal prøve at skrue op for et optimistisk syn på medieudviklingen og dagens journalistik, hvad er der så at bygge på?\nNye facts hurtigere\nAllerførst vil jeg påstå, at dagens journalister generelt er langt bedre uddannede end deres mesterlærte forgængere. Dertil har de med internet, web og et væld af såkaldte nye tjenester fået journalistiske redskaber, hvis researchmæssige potentiale vi først nu er ved at få øjnene op for. Det slår alt, hvad vi hidtil har kendt, både i dybde, bredde og hastighed. Og her tænker jeg ikke kun på de bedre muligheder for at finde 'hårde data' og facts.\nLangt vigtigere er det, at der ved siden af alt skidtet, det ligegyldige og harmløse findes et væld af steder på internettet, hvor indsigtsfulde, kritiske og kloge mennesker verden over agerer journalisternes forlængede arme. Jeg tror, det i dag er blevet sværere for magthaverne at skjule deres fejltrin, også fordi vi som borgere har langt bedre muligheder for at blande os, end da det kun foregik med læserbreve.\nHavde det ikke været for amatørbillederne på internettet, havde vi måske aldrig hørt om Abu Ghraib.\nVaner under opløsning\nBag alt dette, som nogle oplever som tilbageskridt, ligger en - jeg var lige ved at sige darwinistisk - evolution i medieverdenen. Noget gammelt og værdifuldt bliver trængt, bukker under og bliver efterfulgt af noget nyt og anderledes.\nVi står i et vadested, hvor hidtidige faste medievaner er under opløsning og journalistikken er ved at tilpasse sig et medieforbrug, der både er mere differentieret og mindre afsenderstyret. Medie-oligarkiet er under opløsning. Hvordan kan vi være så nagelfaste i troen på, at det ikke vil føre noget bedre med sig? Ganske som da Gutenbergs opfindelse af bogtrykteknikken for over 550 år siden var med til at bryde den klerikale dominans over datidens publicisme.\nNogle vil måske beklage, at dinosaurerne i sin tid fik det svært og forsvandt, men de blev jo efterfulgt af et mere mangfoldigt og rigt dyreliv - om end i en noget mindre skala.\n05. maj, 2009 - 09:17\nJeg mener ikke journalistikken bliver mere og mere plat og uvederhæftig. Tvært imod har informationernes frie flow bevirket at journalister i højere grad end tidligere opper sig og skriver gode historier godt, simpelthen for at overleve professionelt. At de så også i mange tilfælde må stryge magthaverne lidt med hårene for at bevare deres stilling betyder bare at vi andre, dvs. amatørerkommentatorerne, bloggerne mv. har så meget mere spillerum til at det allersjoveste (og nogle gange også nemmeste) nemlig at kritisere og udstille ikke kun magthaverne, men også deres lakajer. For nogle af os er det nu engang sjovere at lytte til dem der sidde på balkonen, frem for så meget på dem der står på scenen.\n05. maj, 2009 - 10:23\nJeg synes generelt, at medier er blevet dårligere. Specielt journalisterne på DR1. Jeg ser stort set aldrig TV-avisen kl. 18.30 eller 21:00. Kvaliteten er simpelthen dalet. Spørgsmålene er simpelthen ikke dybtegående og tilstrækkelig kritiske. P1 og DR2 har stadig et højt niveau og er derfor mine foretrukne danske nyhedsleverandører\n05. maj, 2009 - 10:36\nJeg er ganske enig, Hans Nielsen, derudover må man også klandre DR for ikke at forstå sit offensive ansvar for at dele politisk diskussion, videnskab og kultur med befolkningen. DR er jo, om man så må sige, adgangen til lovlig fildeling.\n05. maj, 2009 - 21:21\nJeg savner simpelthen noget "bid" fra journalisterne - der er for lidt kritik af magthaverne og de nødvendige spørgsmål bliver alt for sjældent stillet - journalister burde tænke over, at det endnu ikke er forbudt at være pinlige i deres spørgsmål til magthaverne, om det nu er politikere eller erhvervsfolk.\nOg så burde aviserne - også Information, måske bruge lidt flere penge på korrekturlæsere!\n06. maj, 2009 - 10:09\nJeg tror meget af forfaldet skyldes journalisternes manglende engagement og indlevelsesevne.\nI gamle dage brændte journalisterne for deres specifikke fagområde.\nI dag pendler de fra det ene område til det andet.\nFra sport til vejret, til undeholdning, til politik osv.\nDette bevirker selvsagt at journalisternes viden bliver langt mere overfladisk og generel.\nI stedet for viden gennem interesse og engagement\n, er det nu "noget man har læst i en bog" helt uden den stor interesse og engagement.\nDet værste er vel nok sporten.\nI gamle dage lyste kærligheden, engagementet og viden om sporten ud af sportsjournalisterne i TV.\nI dag er alt læst op fra en prompter uden kærlighed og glød. Spørgsmålene er sjældnet tekniske og belærende men mere : "hvad føler du lige nu".\nTænk bare på folk som Gunnar nu, Svend Gerds, Jørgen Leth m.fl.\nJournalisterne er simpelt hen for dårlige uden deb basal viden.\nMen latterlige "krumme-jounalistik", det er de gode til.\n08. maj, 2009 - 10:43\nLangt de fleste mediavirksomheder er underkastet markedskräfter, hvorfor de har et löbende incitament til at finde forskellige muligheder for at öge deres afkast til virksomhedsejerne.\nJournalister (eller mennesker generelt) er dyre i drift. Og set i forhold til statsstöttet mediavirksomhed som f.eks. det danske militär, har sidstnävnte en konkurrenceforvridende egenskab navnligt, at det er mere lönsomt at videreformidle oplysningerne uden större aktindsigt.\nDet betyder danskerne optages mere af håbet i den nye strategi i Afghanistan/Pakistan og mindre med Danmarks krigsforbrydelser og forbrydelser mod menneskeheden. Ingen i den danske regering bliver stillet til ansvar i medierne, men medierne skriver gerne om antallet af talibanerne som lå döde blandt den bomberamte civilbefolkning.\nDet kräver en god og lang uddannelse for at overse den virkelige historie i denne sammenhäng.\nDet samme gälder erhvervslivets interesser som gerne hyrer mediekonsulenter til at skrive pressemeddelelser og artikler som derefter videredistribueres meget billigt eller ligerfem gratis til medierne.\nEfter reglerne om lönsomhed finder disse pressebubskaber/artikler sin vej til befolkningen i henved uredigeret form.\nDet er formålstjenesteligt for begge parter, så länge det tjener deres egne/fälles indtjeningsmuligheder. For erhvervslivet og politiske magthavere er det en mulighed til, at ändre befolkningens syn på lovgivningen og dermed facislitetere en gunstig lovändring som kan öge indtjeningsmuligheden for erhvervslivets interesser (et godt og närvärende eksempel er f.eks. piratebay-dommen som giver en speciel branche en särligt retstilstand som öger konkurrencefordelen i forhold til andre brancher eller f.eks. den pågående privatisering af sundhedssektoren som rigsrevisionen har påtalt)\nHvem husker ikke den tidligere statsminister Anders Fogh Rasmussen 3/4 siders indläg i Metro express hvori han levende beskrev at de frie markedskräfter er en god pengemodel, idet kineserne jo havde det ganske udemärket under den påbegyndende verdenskrise.\nDet er ikke statsministerens mening der er den mest interessante (skönt det kan demonstreres at väre forkert), men fraväret af modsvar. I daglig tale kaldes den slags uvägtede artikler ganske enkelt for reklame.\nDet er under samme fälles interessefelt, at befolkningen holdes relativt uvidende og beskäftiget med overfladiske sager som f.eks. politikernes valg af håndtaske eller udenlanske musikeres töjvaner.\nI forhold til nyheds/telegrambureuaer som Retuers/ATP m.flere er forretningsmodellen massesalg af videreformidlet nyheder fra f.kes. danske politikere, fremmede regeringer og deres militäre propagandaapparater m.v.\nMassesalget gör at bureauet kan sänke prisen, hvilket er lönsomt for f.eks. danske medievirksomhederne som välger at köbe deres nyheder til lönsomme priser.\nMekanisme er velkendt og veldokumenteret. Hver dag bekräfter medierne denne mekanisme (läs f.eks. om hvor effektive PET er til at forhindre en påstået mord på en journalist. Tänk derefter på hvorfor artiklen fremkommer netop nu? Hvad kritiseres PET for i medierne?)\nAmerikanerne Edward Herman og Noam Chomsky har udviklet teorien "The Propaganda model" som beskriver en systemisk fravälgelse af oplysninger i medierne. Teorien beskriver hvordan kriteriet for fravälgelsen er baseret på magthavernes ökonomiske interesser.\nTeorien er en af de mest veldokumenteret teorier indenfor den sociale videnskab.\nEn kanp 6 minutters gennemgang af teorien kan ses online her (http://www.youtube.com/watch?v=KYlyb1Bx9Ic). Indslaget "The Myth of the Liberal Media: The Propaganda Model of News" handler om mediernes påståede politiske favör, mens den underliggende propaganda model også forklares.\n08. maj, 2009 - 14:57\n”Det kräver en god og lang uddannelse for at overse den virkelige historie i denne sammenhäng.”\nSå kan ironien vist ikke blive tykkere ;-)\nPassende til overskriften.


5 EUC Syd-elever fra Aabenraa vandt årets BOSCH INNOVATIONSPRIS 2018\nBOSCH INNOVATIONSPRIS 2018 til fem snedkerelever\nFem snedkerelever fra EUC Syd i Aabenraa har netop vundet ved Bosch Innovationspris 2018. Præmien er fem billetter til årets Roskilde Festival.\nEmil Meldgård, Mark Stelzner Terp, Mark Bolvig Sørensen, Mathias Hellesøe Assentoft og Anders Aagaard Petersen er alle elever i skolepraktik (SKP) på deres uddannelse til snedkere på Stegholt i Aabenraa.\nDe tilmeldte sig i foråret Bosch-konkurrencen, hvor opgaven lød på at tegne et kreativt loungesæt, af genbrugsmaterialer og idéen med holdets bud på at bygge ’hyggebænk-miljøet’ skulle først nøje beskrives og sendes ind og derpå udvælges, såfremt de skulle gå videre.\nBosch modtog oplæg fra alle interesserede på tømrer- og snedkeruddannelserne på landets skoler, og en jury fra Bosch udvalgte først 3 hold, der skulle bygge hver deres bud, og sidenhen bedømte dommerne de tre byggede lounge-møbler.\nPå EUC Syd blev snedkerholdets detaljerede AutoCAD-tegninger og forklaringer udvalgt, og de modtog derfor en professionel Bosch el-værktøjspakke til en værdi af 18.000 kr., som de skulle bruge til at føre deres idé ud i livet med.\nDe fem elever fortæller:\n- Vi startede med at tegne en standard hjørnesofa, men efter en del overvejelser, nåede vi frem til, at det var for simpelt, hvorpå vi kom til at tænke på et loop. Så byggede vi videre på den idé. Vi har villet skabe et stilrent look, hvor man kan blive inspireret og samtidig finde ro i et ellers travlt miljø. Det skulle gøres stort til brug af flere mennesker, men samtidig være hyggeligt og afslappende, så man kunne sidde og snakke sammen. Og så skulle det være det perfekte sted at sidde og studere, så der er lys i den øverste bjælke og også indbygget stikkontakter under bordene, hvor man kan oplade sin pc eller mobil. Og så er der to borde imellem sæderne, så man på den måde kan bruge møblet til spise ved i sin pause.\nLounge-sættet er i høj grad lavet af genbrugstræ, idet eleverne har taget en masse trærester og limet sammen, hvilket giver en stærk konstruktion og et spektakulært udseende.\nJan Andersen som er instruktør for SKP-eleverne ved snedkerne, er meget tilfreds og stolt af sine elever:\n- Det er nogle dygtige drenge, og vi gør meget for at læretiden her på skolen er mindst ligeså indholdsrig og afvekslende, som hvis man er i en ordinært læreforhold. Og vi får lov at beholde lounge-møblet her på skolen, så vi skal have fundet et godt sted, hvor det skal stå permanent.


Øjvind Hesselager stopper som ansvarshavende redaktør på Journalisten - Journalisten\nØjvind Hesselager, chefredaktør på Bornholms Tidende og tidligere ansv. redaktør på Journalisten. Jacob Nielsen\nØjvind Hesselager stopper som ansvarshavende redaktør på Journalisten\nJournalistens ansv. redaktør, Øjvind Hesselager, stopper efter gensidig aftale. "DJ er nået til et punkt, hvor der må en ny person på posten," udtaler DJ-formand Lars Werge\nEfter otte år på posten som ansvarshavende redaktør, stopper Øjvind Hesselager på fagbladet Journalisten. Det sker efter aftale med hovedbestyrelsen i Dansk Journalistforbund, fremgår det af en pressemeddelelse udsendt af Dansk Journalistforbund.\nIfølge formand Lars Werge skyldes det, at der er slidt på relationen mellem ledelsen i DJ og Journalistens redaktør.\n”Øjvind har været en passioneret redaktør, som har lagt liv og sjæl i udvikling af bladet. Men hans journalistisk kompromisløse linje har også slidt på relationen mellem parterne, og DJ er nået til et punkt, hvor der må en ny person på posten som redaktør for Journalisten for at skabe en anden og ny relation,” siger Lars Werge.\nI pressemeddelelsen udtaler Øjvind Hesselager:\n”I en tid med hård kritik af medierne, har jeg vogtet nidkært om den journalistiske etik. Og selv om vi er gået til stålet, kan jeg notere, at Pressenævnet i min tid aldrig har fundet anledning til kritik. Det synes jeg i al beskedenhed, at også udgiveren Dansk Journalistforbund skal være stolte af.”\nJournalistens medarbejdere har i Øjvind Hesselagers tid lavet flere historier, som var kritiske over for forbundet. Blandt andet har Journalisten afdækket en krænkelsessag i DJ, som førte til en omorganisering af forbundet, strammere regler, en advokatundersøgelse, og at en mellemleder forlod huset. Fagbladet har også beskrevet sager, hvor DJ og ledelsen har fået kritik, blandt andet af et afgående hovedbestyrelsesmedlem og af den nye gruppe Bloggere i DJ. Tidligere har Journalisten afdækket, at forbundets midler var investeret i skattely.\n”Et af dansk fagpresses stærkeste medier”\nFormand for Dansk Journalistforbund, Lars Werge, takker i pressemeddelelsen også Øjvind Hesselager for hans virke som redaktør.\n”Øjvind har en stor del af æren for, at vores fagblad står så stærkt, som det gør, blandt mediefolk generelt og i særlig grad blandt vores medlemmer,” siger Lars Werge.\nHan roser Øjvind Hesselager for at have været med til at digitalisere Journalisten i sin tid som redaktør.\n”Han har styrket journalistikkens gennemslagskraft med en effektiv og tidssvarende inddragelse af sociale medier, samtidig med at det trykte magasin har bevaret sin status over for en voksende og meget krævende målgruppe,” siger Lars Werge.\nJournalisten er i Øjvind Hesselagers tid gået fra 20 til 12 printnumre.\nStolt af sin tid på Journalisten\nØjvind Hesselager er stolt af det arbejde, han har lavet på Journalisten.\n”Jeg er glad for anerkendelsen af mit arbejde og stolt over det, jeg har nået sammen med redaktionen. Jeg er sikker på, at redaktionen nok skal føre bladet godt videre under en ny redaktør – den er Danmarks dygtigste,” siger han.\n”DJ skal altid spille en nøglerolle i ambitionen om at sikre og udvikle kvaliteten af frie og uafhængige medier med højt journalistisk indhold. Fagbladet har i mine år bestræbt sig på at gå forrest i den kamp gennem en kritisk og fair dækning, der varetager medlemmernes interesser. Også i situationer, hvor det på den korte bane kunne gøre ondt på DJ,” siger han.\nØjvind Hesselager har tidligere været reporter og redaktør på månedsmagasinet Press og freelancer i en årrække. Han er uddannet i kommunikation fra RUC i 1992.\nØjvind Hesselager har ikke yderligere kommentarer.\nDet var da godt nok noget af en overraskelse. Tusind tak for din ledelse af Journalisten. Vi har ikke altid været enige om alt, men jeg synes, din styring har ført til noget fremragende journalistik.\nDerfor vil jeg gerne hylde din journalistisk kompromisløse linje. Den har været et forbillede for andre fagblade. Den har givet medlemmerne suverænt god journalistik. Og den har sørget for at udvikle DJ som organisation på tidspunkter, hvor organisationen ikke har gjort det af sig selv.\nKort sagt har den vist, hvad journalistik kan og bør, i en tid hvor det ikke er alle, der værdsætter den værdi, journalistik har i og for samfundet.\nDer kunne sikkert finde mange undskyldninger for at skille sig af med dig, men jeg er bekymret, hvis din afløser skal vægte en god relation højere end god journalistik. Alene det, at man kan få den bekymring, er problematisk for fagbladet.\nDerfor håber jeg, at det vil blive slået fast med 700 tommers søm, at den journalistiske frihed er ukrænkelig. Og at Journalistens fornemmeste opgave er at lave journalistik, der kommer medlemmerne til gavn. Også selvom det gør ondt på forbundet.\nOg tak for at du har gjort netop det.\nJeg havde fornøjelsen af at tale med dig på Folkemødet. Det var en virkelig god oplevelse, for det virkede, som om du var oprigtigt interesseret i, hvad jeg havde på hjertet. Den samme oplevelse har jeg haft af dit arbejde på Journalisten - der kunne man også spore en oprigtig interesse for dit felt og din branche.\nSkal Journalistens redaktionelle frihed indskrænkes?\nI Dansk Journalistforbunds formålsparagraf står der, at ”DJ skal arbejde aktivt for en udvidelse af presse- og ytringsfriheden over for arbejdsgiverne”. Derfor undrer Lars Werges udmelding mig. Hvordan kan Øjvind Hesselagers ”journalistisk kompromisløse linje slide på relationen mellem parterne” i sådan en grad, at Øjvind Hesselager må finde nye journalistiske græsgange?\nRelationer er vigtige. Men de kan aldrig blive vigtigere end presse- og ytringsfriheden. Journalisten er medlemmernes fagblad – ikke hovedbestyrelsens. Derfor vil jeg bede hovedbestyrelsen komme med en udmelding om, at de ikke ønsker at indskrænke Journalistens redaktionelle frihed.\nBH Maria Becher Trier, formand for Organisationsgruppen\nSiden jeg begyndte på DMJX for to semestre siden har jeg været flittig læser af Journalisten og været meget tilfreds både med valg af historier og den redaktionelle standard.\nJeg har også været glad for at læse andres kommentarer til Journalistens artikler og vil nok huske Øjvind for, hvor aktiv han var i forhold til at svare både på legitim kritik og sure opstød fra læsere i kommentarfelterne på Journalisten.dk og Facebook.\nDet, at han går i dialog med læserne og ikke bare - som nogle redaktører gør - indtager den kyniske holdning, at folk altid vil være utilfredse med mediet, så hvorfor svare på kritikken, har jeg stor respekt for.\nGod vind, Øjvind!\nJournalisten mere end antyder, at Hesselager blev fyret, fordi han tillod sig at være kritisk overfor forbundet.\nDet er en ganske alvorlig beskyldning, jeg gerne ser underbygget med fakta - og ikke som det står nu ret udokumenteret.\nHvis dette citat er korrekt så er det den journalistiske linje som har 'slidt på relationen': "Men hans journalistisk kompromisløse linje har også slidt på relationen mellem parterne, og DJ er nået til et punkt, hvor der må en ny person på posten som redaktør for Journalisten for at skabe en anden og ny relation,” siger Lars Werge."\nDet kan da ikke passe at en journalistisk kompromisløs linje i vores eget fagblad kan være et problem?\nVh Hanne Birgitte chefredaktør Folkeskolen\nDet ligner bare almindelig smålighed fra Werges side. Ikke mærkværdigt, men foruroligende. "...hans journalistisk kompromisløse linje har også slidt på relationen mellem parterne"...Jamen altså. Håber ikke den nye redaktør bliver en nikkedukke for Formand Werge. Krænkelsessagen blev fra ledelsens side behandlet som om de var Danske Bank og ikke en fagforening der står for åbenhed og ytringsfrihed. Det ser sgu sort ud.\nEn årelang kamp for Journalisten som et fagblad med redaktionel frihed er tilsyneladende nu gået ind i en ny fase. Journalistforbundet har skilt sig af med den ansvarshavende redaktør. Det er forbundsledelsen berettiget til at gøre - som ejer af bladet. Naturligvis. Men kønt er det ikke. Forbundsledelsen vil - som jeg læser det - have mere kontrol med bladet, forbundsledelsen er træt af, at bladet også har lavet kritisk journalistik om ... ja netop forbundsledelsen. Journalisten har været et forbillede for mange andre blade, siden det fik sit redaktionelle frihedsbrev for mange år siden. Forbundsledelsen har adskillige gange forsøgt at rulle friheden tilbage. Uden held. Øjvind har holdt netop den journalistiske fane højt. Fastholdt bladet som medlemmernes, ikke som en højtaler for den til enhver tid siddende forbundsledelse. Apparatet har vundet. Og har, ser det ud til, demonstreret, at end ikke en journalistisk forbundsledelse kan tåle fri, uafhængig og kritisk journalistik. Shame.\nGodt, at fagbladet slår hårdt ned på journalistisk kompromisløshed. Frihedsbrevet slider vel egentlig også på relationerne, så det kan da være, at Øjvind skal pille det ned fra væggen og tage det med sig, når han går.\nDet kan for mig at se, kun betragtes som en forkert beslutning, hvis det forholder sig som beskrevet.\nHvem er “parterne”?\nHvad handler det her om? Tåler forbundsledelsen ikke kritisk og gennemarbejdet journalistik? Jeg er rystet.\nSkal vi ikke markere over for Lars Werge, at han er gået langt over grænsen for, hvad vi vil finde os i som medlemmer af DJ? Hvordan det gøres bedst, ved jeg ikke på stående fod. Men har I andre bud på det, går jeg gerne aktivt ind i det arbejde, det måtte kræve.\nTak Øivind for solid journalistik også om et forbund/en ledelse, der ikke selv tog fx utilstedelig opførsel blandt ansatte alvorligt. Pyh, jeg håber ikke vi får et tandløst ih-hvor-går-det-godt fagblad på afsenders præmisser. Hvem gider læse det?\nTræd varsomt, kollegaer. Ellers risikerer I, at den følsomme Lars Werge ekskluderer jer fra forbundet.\nRikke Folm Berg\nHvordan kan man fyre en chefredaktør for at udøve vores fag efter dets fineste bærende principper? Det er vist formanden og ikke chefredaktøren, der burde forlade huset på Gammel Strand.\nDet er den "forsinkede" straf for at tage en sexchikanesag op, som satte spørgsmålstegn ved kulturen i Dansk Journalistforbund. Det skulle være sket mange år tidligere - med helt anderledes konsekvenser. Men Øjvind skal have tak for, at han stod bag den afdækning af stærkt kritisable forhold. Bedre sent end aldrig. Selv om det i sidste ende blev dyrt for ham.\nJeg er med Lotte. §25, stk.17. 'Ekstraordinært delegeretmøde kan indkaldes med otte dages varsel, når hovedbestyrelsen beslutter det, efter begæring fra generalforsamlinger i mindst 2 kredse, eller efter skriftlig begæring fra mindst 300 medlemmer.' 300 medlemmer! Det lyder da ikke helt uoverkommeligt\nHvorfor skal fagbladet Journalisten fortælle om deres redaktørs fratræden via en pressemeddelelse fra forbundet? Hvorfor udtaler formanden sig kun i en pressemeddelelse? Hvorfor kommer nyheden fredag eftermiddag, hvor medlemmerne er på vej på weekend eller ferie? Hvorfor kommer nyheden netop som Journalistens medarbejdere går på sommerferie?\nKære formand (Lars Werge),\nKan du og det forbund, vi som medlemmer finansierer driften af, fortælle, hvad det er for nogle ting, vi ikke må få at vide af vores fagblad, Journalisten, når nu Øjvind Hesselager fyres for sin "journalistisk kompromisløse linje"?\nDet er ærligt talt beskæmmende, at den frie presses kritiske historier tilsyneladende blev lidt for besværlige at håndtere internt for den frie presses fagforbund.\nJeg synes jo altid, det er interessant at dykke ned og dissekere sprogbrugen. I pressemeddelelsen fra Journalistforbundet står der, at Øjvind stopper "efter aftale". Det bliver i Journalistens dækning til "efter gensidig aftale".\nHvad er korrekt? Var Journalistforbundet og Øjvind nået frem til en gensidig forståelse af, at Øjvind skulle stoppe, eller var det kun forbundet - og her kan det vel oversættes til Lars Werge - der var nået til denne forståelse?\nBlev "aftalen" indgået med en pistol for panden?\nDet er ikke "efter aftale" eller "efter gensidig aftale", når man blot overlades til at vælge, om henrettelsen skal ske ved skydning eller hængning.\nI realiteten ligner det her, at Journalistforbundet - og her kan det vel oversættes til Lars Werge - har været pisseirriterede over den måde, Øjvind og Journalisten har brugt frihedsbrevet, og at det fik den konsekvens, at Øjvind skulle ud af vagten.\nDet er vigtigt at forstå, at frihedsbrevet kun har værdi, hvis det bliver brugt.\nMed fyringen af Øjvind er frihedsbrevet reelt revet over og kastet med i graven. Uanset hvor højt belagt en ny ansættelse præsenteres, vil ingen ny redaktør med fornuften i behold vælge at bruge sit frihedsbrev.\nDet er ærgerligt. Journalistforbundet har haft lortesager. Dem har Journalisten dækket. Det vil ikke ske fremover.\nJournalistforbundet havde valget mellem at vise, hvordan man skal håndtere kritisk dækning - og hvordan man IKKE skal håndtere kritisk dækning. Forbundet valgte det sidste.\nForbundet har svigtet at udnytte de muligheder der har været for mægling ned ad gaden mellem adresserne på Gammel Strand.\nDertil kommer, at udførelsen var elendig med nogle af de dårligste greb fra kommunikationsbranchen: En pressemeddelelse, der bæres ud med skraldet fredag eftermiddag, fuld af de sædvanlige eufemismer og klicheer, og det endda med en forbundsformand som afsender, der tidligere i sin karriere har rost sig selv af at være sådan en der kalder en spade for en spade.\nBeslutningen bygger på en grundlæggende misforståelse: Man bliver ikke stærkere og mere magtfuld af at undertrykke kritik.\nHelt symbolsk blev beslutningen om at fyre Øjvind - med alle de signaler det udsender - taget på årsdagen for masseskyderiet på avisen Capital Gazette i USA og samme dag, som Trump og Putin på G20-topmøde i enighed hyggede sig med at kritiske journalister "skal man skaffe sig af med".\nJeg ved godt, at det er højtflyvende sammenligninger, der rammer langt forbi skiven, men i lille skala er pointen, at det er vigtigt at forstå hvad det er for et signal Journalistforbundet udsender - og dét signal er, at det er helt i orden at fjerne kritiske journalister; det er helt i orden at udskifte kritisk journalistik med tandløs afskrift af referater fra hovedbestyrelsesmøder o.lign.\nFremover kan al kritik fra forbundet side af lignende beslutninger besvares med et: "Ja. Men I viste selv vejen".\nSå det er en dum beslutning. Med uheldige konsekvenser.\nGod vind, Øjvind. Der er al mulig brug for kompromisløs journalistik.\nMichael: Hvordan gør man det - altså indkalder til ekstraordinært delegeretmøde? Hvem kan gøre det?\nLars Werge: Håber du finder tid her i weekenden til at svare på Mathias Svane Krafts spørgsmål - måske det kan motivere, at han stiller dem på mange medlemmers vegne.\nKompromisløs journalistik i relation til eget forbund, et journalistforbund, er selvfølgelig en nødvendighed. Logik for burhøns, så forbundsledelsen bliver nødt til at komme mere på banen med SIN logik i relation til fyringen.\nMen var der i Journalisten også kompromisløshed i relation til det, der IKKE gælder forbundet selv? Var der fokus nok på berettiget mediekritik over elendig journalistik? Var der åbenhed nok over for nye tendenser, der ikke udsprang af "gammelmedierne"? Var der tidligt nok fokus på den store vækst i chikane mod freelance journalister - og fastansatte, på selvcensuren, der voksede? Var der fokus nok på den groteske kontrast mellem, hvad forbundet angiver bør være freelance journalisters timeløn, og de almisser som dagspressen gi'r?\nAlene ved at nævne disse spørgsmål (og der er flere), kan man jo udlæse, at mit eget svar er nej. Ligeså at jeg jf. de øvrige kommentarer åbenbart er atypisk i mine ønsker til et fagblad.\nPS: Jeg må så også behørigt tilføje, at jeg nogle år efter skiftet til freelancetilværelsen meldte mig ud af forbundet, og det skete i skuffelse over forbundet OG over visse prioriteringer i Journalisten.\nJeg vil gerne tilføje et enkelt spørgsmål til Mathias Svane Krafts særdeles relevante spørgsmål:\nHelt konkret HVILKE journalistiske kompromiser ønsker Hovedbestyrelsen, at Fagbladet Journalisten indgår fremover?\nJeg har ikke altid været tilfreds med mit fagblad Journalisten, men jeg er meget bekymret for den begrundelse, der ligger bag "fyringen" af den ansvarshavende redaktør. Hvis forbundsledelsen vil bevare medlemmernes tillid, må de gå åbent ind i en dialog om hvilke problemer de konkret har set i den måde, Journalisten har været ledet på. I stedet for at divertere med "uld i mund". Vi er som journalister ikke dem, der spises af med den slags. Åbenhed må være den rigtige strategi, især i et forbund som DJ.\nKære Michael - og alle andre med indsigt i at markere over for en formand, at han er gået langt over grænsen\nJeg har læst din kommentar igen, Michael, og kan godt se, at du svarer på, hvad der skal til for at indkalde til ekstraordinært delegeretmøde (se kommentar fra Michael Kjærgård tidligere i tråden). Men jeg har stadig brug for råd:\n1. Hvad skal en skriftlig begæring indeholde? Hvem skal den sendes til?\n2. Hvis 300 medlemmer sender en skriftlig begæring, hvad er da det videre forløb?\nOg ikke mindst: Er det at forsøge at få indkaldt til et ekstraordinær delegeretmøde det rette tiltag i denne situation?\nØjvind er en god mand og var en fremragende redaktør efter god tabloidstandard. Men: Som alle ved, fyrer man folk sidst på måneden, derfor kommer pressemedelelsen nu. Så det kan ikke kritiseres. Men kan heller ikke kritisere en pressemeddelelse for at være konstrueret. Det ved alle, der har arbejdet i den branche. Man skriver noget, begge parter kan leve med og giver her redaktøren en gylden faldskærm til cirka 0,9 millioner kroner inklusive pensionsdelen - selv om forbundets økonomi er til rotterne.\nTilbage står debatten om, hvorvidt en redaktør har lov til at ødelægge planlagte fusioner, blæse en affære mellem to ansatte helt op i det røde felt, begå karaktermord på fagligt aktive og meget mere af samme skuffe. Kort sagt: både som redaktør på en avis og et fagblad er der noget meget dansk, nemlig frihed under ansvar.\nJeg har stor respekt for dit engagement og musikkaliteten i din ivrige argumentation.\nJeg tror fusionen faldt, fordi medlemmerne opdagede, at der var større forskel på KS og DJ end de oprindelige tilkendegivelser viste. Hvilket hovedbestyrelsen reagerede på på delegeretmødet ved at trække fusionsplanerne. Fusionen var i øvrigt ikke planlagt. Det var planlagt at undersøge mulighederne for den. De var så ikke til stede.\nSom jeg forstår advokatundersøgelsen af chikanesagen er dens primære konklusioner enslydende med Journalistens forudgående dækning og dokumentation.\nJeg må bede dig uddybe hvad du mener med karaktermord fagligt aktive, da det er en kritik, der ikke er prydet med argumentation. Og påpeg også gerne, hvor jeg ikke har demonstreret frihed under ansvar.\nØjvind, jeg har personligt rost dig for at lave et godt fagblad, det husker du sikkert. Din forgænger havde lavet det for meget til et københavnsk kendismagasin, og du fik fokus tilbage på det faglige. Respekt for det. Men din redaktion gjorde det til en mission at lave en slags Rasmus Modsat-journalistik mod det, I fornemmede, at konservative journalister var imod. Hele hovedbestyrelsen gik for eksempel positivt ind i fusionsdebatten, men I ledte hele tiden efter alt, der kunne nære Gardel-fløjens modstand. Derfor formede I medlemmernes holdninger så meget, at HB til sidst ikke turde stå ved sin kamp for en fusion. Det betyder den dag i dag, at DJ er i en konkurrencesituation med KS og ikke har de 8000 medlemmer og 35 millioner kontingentkroner samt synergieffekter, det kunne have haft - og stadig kan få. Det er en enorm magt, du har haft. Og den slags magt bør være under ansvar. Se på konsekvenserne.\nSagen om, at din redaktion syntes, at jeg efter 34 års fagligt arbejde skulle have en tur i metoo-vridemaskinen, fordi jeg på et lukket møde havde sagt min ærlige mening om en ung kandidat, og at din journalist endda inddrog både næstformanden og formanden i det, behøver jeg vel ikke tvære mere rundt i, den landede vi trods alt fornuftigt. Men den var medvirkende til, at dagen i morgen er den sidste dag, jeg er medlem af DJ.\nMen trods alt tak for alle de gode artikler og din lydhørhed. Og held og lykke med at få opgaver. Jeg tror, de kommer væltede!\nEllers noget af en underkendelse af alle os andre at give Journalisten og/eller dens redaktør æren for formandskabets tre største successer: ikke-fusionen, ikke-flytningen og ikke-navneskiftet.\nJournalisten har ikke skrevet et ord om dig og metoo. Det må være et andet medie eller en anden planet :-)\nJeg kender ikke Øjvind Hesselager, men er almindelig læser og glad for mit fagforeningsblad. Jeg bliver bekymret, når min fagforening, der til dagligt skal beskytte mine og mine kollegers rettigheder og stå vagt om den frie og kritiske journalistik, afskediger en redaktør med ønsket om en bedre relation til DJ. Der bør være en klar armslængde mellem DJ og Journalistens redaktion, herunder også redaktionel ledelse. Derfor håber jeg heller ikke, at omtalen ag Hesselagers farvel stopper her.\nMvh Helle Nørrelund Sørensen\nLotte: 1. I tvivlstilfælde spørger man sin fagforening. Jeg har skrevet flg. til DJ:\n'Jeg ønsker indkaldt til ekstraordinært delegeretmøde i henhold til forbundsvedtægternes §25 stk.17 (skriftlig begæring fra mindst 300 medlemmer). Jeg ønsker vejledning i hvordan jeg skal forholde mig.\nEr der formkrav til en sådan skriftlig begæring? Hvis ja, hvilke?\nSkal alle 300 underskrive på samme dokument eller kan det være på hver sit eller i portioner af flere medlemmer?\nSkal i givet fald teksten på alle skriftlige begæringer være identisk? Skal dateringen?\nSkal der af af begæringen/begæringerne fremgå en begrundelse for ønsket om et ekstraordinært delegeretmøde og/eller en dagsorden? Eller følger et ekstraordinært delegeretmøde pr. automatik samme dagsorden som et ordinært delegeretmøde som beskrevet i §25 stk.5-9 og 12-13?\nDer er sikkert flere spørgsmål som jeg ikke har tænkt på. Jeres svar må derfor gerne være mere udførligt end blot begrænset til svar på ovenstående.\nDa sommerferietiden står umiddelbart for døren, håber jeg på hurtigt svar, gerne inden for denne uge (uge 27). Hvis dette ikke er muligt, ønsker jeg oplyst, hvornår jeg kan forvente svar.'\nLotte og alle andre: 2. Man skal være klar over, at så længe det ikke er muligt at opdrive en modkandidat til Lars Werge, vil der ikke ske nogen ændringer i ledelsesformen. Hvorfor skulle han, hvis ikke er der en mulighed for at blive væltet på spørgsmålet? 3. Den der i givet fald vil kandidere, skal være klar til at blive fuldstændig marginaliseret, hvis det ikke lykkes at vinde.\nJeg poster DJ's svar, når jeg modtager det.\nSådan Michael! Jeg har forhørt mig lidt, siden jeg skrev sidst, og kan måske svare på nogle af spørgsmålene. Jeg skal dog lige samle tankerne, så vender tilbage senere i dag.\nAlle: Tilkendegiv gerne her med et “Ja”, at I - afhængig af den endelige formulering, selvfølgelig - vil være medunderskrivere af en anmodning til hovedbestyrelsen om et ekstraordinært delegeretmøde på baggrund af den pressemeddelelse, der blev udsendt fredag.\nJeg vil gerne læse om, at formanden Lars Werge har trukket sig. Hvor kan man det på Journalisten?\nJeg troede jeg havde skrevet, men det havde jeg så ikke.\nMit synspunkt er nemlig, at med mindre der er en helt anden egentlig årsag til fyringen af Øjvind (taget af kassen, psykisk ustabil - den slags) , kan det enten kun skyldes, at HB ikke længere er journalistisk orienteret eller at Lars Werge har handlet uden flertal.\nDet ser nu ud til det var det sidste - og gudskelov for det. Derfor bifalder jeg nyheden om, at Lars Werge nu er færdig som formand.\nMIne kommentarer forsvinder. Dette er sidste forsøg - nu med nyheden om ,at Lars Werge har trukket sig. Og det er det eneste rigtige hvis hans begrundelse for fyringen står for egen regning. Men hvis den, hvad den burde, er udtryk for et HB-flertals holdning, er DJ ret så fortabt. Det var den så alligevel ikke.\nDet er en god ide at skrifte chefredaktør en gang imellem, men det skal foregå ordentligt. Øjvind har mig bekendt hverken stjålet af kassen eller har udviklet psykiske forstyrrelser, og så er der jo kun Werges ujournalistiske begrundelse.\nFarvel, Lars. Tak for alt. Trist sortie.\nSeneste nyt i sagen - den eneste rigtig løsning: https://journalisten.dk/lars-werge-traekker-sig-for-dj-formand/\nTilbage står blot at få en meget god - og grundig - forklaring fra hovedbestyrelsen om de eneste dages forløb - herunder ikke mindst mandatet til Lars Werge. Det her må ikke ske igen.\nVi mangler lige begrundelsen for at HB gav Werge mandat til at stritte Øjvind ud. Men ellers er der indtil videre en god dag, omend den ødelagde min karriere som revolutionær.\nJeg er rystet over udsigten til dit fravær - og ikke mindst over baggrunden, som tilsyneladende er, at du og Journalisten har gjort det, der ligger allerinderst i journalistikkens hjerte og berettigelse: Været kritisk og villig til at bide den hånd, der fordrer en.\nMin læretid på Journalisten har været et fagligt, professionelt og ikke mindst personligt point-of-no-return for mig. Jeg kan dårligt overdrive den forskel du (og resten af Journalisten under din ledelse) har gjort for mig personligt og for dansk journalistik .\nMed Werges afgang kommer der måske et ordentligt efterspil, hvor svesken kommer på disken. Men efter at have vaklet i troen ift. forbundet de seneste år, så skal der ret meget til nu, hvis det her ikke bliver mit farvel til DJ. Øv.\nGod vind til dig. Ikke, at du behøver den. Mon ikke tilbuddene allerede står i kø?\nMichael, du skriver, at vi mangler lige” HB’s begrundelse for at stritte Øjvind ud. Det er i mine øjne et ret central punkt. For hvad var egentlig HB’s begrundelse for at skille sig af med Øjvind, hvis det IKKE var den årsag, Werge angiver i pressemeddelelsen??\nEt stort tab for DJ. Du vil blive savnet. Og bliver svært at erstatte.\nØjvind Hesselager, afgående chefredaktør\nKære Lasse Lindquist\nTak for din anerkendelse af Journalisten som praktiksted. Det er en opgave, som især løftes af Jakob Albrecht, og jeg er helt klar over, at I får en rigtig fin uddannelse hos Journalisten. Det manglede bare andet, for praktikanterne er det nye blod på holdet, og I løfter altid kvaliteten.\nHeld og lykke på din vej - jeg står selvfølgelig altid stadig klar med gode råd, hvis der er behov :-)\nHelge Thomsen Andreassen\nHvis HB har sendt Lars Werge i byen, med besked om at fyre redaktøren af Journalisten, er det, for at sige det mildt, meget vanskeligt at have tillid til HB. Så burde det i virkeligheden være HB, der trak sig.\nDet var da en overraskende vending. Jeg har bare godt å si om den danske Journalisten. Den dekket konflikten jeg var midt oppe i med NJC på en meget god og reflektert måte. Synd at det må ende slik.\nDer er godt nok meget at undres over i den her sag, men min største forundring er dog, at så mange gode kolleger kan have så (skrå)sikre meninger om formanden og de øvrige i den her sag, når alle vi menige jo ikke ved en dyt om, hvad personsagen handler om.\nJamen Jørgen Rye, hvorfor skulle vi ikke efterhånden have dannet os en mening om den faldne forbundsformand? Og hvorfor skulle vi ikke basere vores holdning til fyringen af fagbladets redaktør på forbundets helt egne ord? Det under mig også hos dig, Sune Fischer, at du får det til, at det alt sammen bare er noget, folk finder på, når vi har en officiel udmelding at forholde os til.\nDJ investerer dine millioner i skattely


Bedste i landet: Imerco i Dalum er kåret til årets butik | Dalum Hjallese Avis | Ugeavisen.dk\nDu er her: Forside - Dalum Hjallese Avis - Cigaretskod sandsynligvis skyld i storbrand hos Munk House: Da det først har fået fat, er det gået stærkt\nDu er her: Forside - Dalum Hjallese Avis - Bedste i landet: Imerco i Dalum er kåret til årets butik\nHvert år i august samler Danmarks største butikskæde inden for køkkenudstyr, borddækning, gaver og boligtilbehør, Imerco, alle medarbejdere til en kick-off i Herning i forbindelse med interiør- og designmessen, Formland. Traditionen tro kårer Imerco ved samme lejlighed årets butik.\nDalum: I forbindelse med Formland-messen samler Imerco alle medarbejdere for at præsentere den kommende julehandels aktiviteter samt kædens planer og visioner for det resterende år. Men Imercos kick-off er også en festlig begivenhed, hvor den prestigefyldte pris som årets butik uddeles.\nPrisen går til den butik, som gennem året har udmærket sig på særlig vis og gjort en ekstra indsats.\nI år gik prisen som årets butik til Imerco Dalum.\n- Butikken i Dalum er meget afholdt af kunderne, som er loyale og ofte roser butikken. Personalet udviser en god holdånd, har vindermentalitet og et rigtig godt samarbejde, hvilket resulterer i en kanon kundeservice. Der er en fantastisk stemning i butikken, som har en rigtig flot fremtoning og mange inspirerende vareudstillinger. Den gode service, et motiveret personale og en flot butik betyder, udover glade kunder, at butikken vækster i 2017 og 2018, udtaler administrerende direktør Frederik Brønnum.\nButikschef i Imerco Dalum, Margit Nicolaisen, er både glad og beæret over titlen som årets butik.\n- Det er en dejlig erkendelse fra kædens side, at vi i Dalum har vundet titlen som årets butik. Men vi ville ikke have fået titlen, hvis ikke det var for vores lokale kunders opbakning. Vi har alle i butikken et rigtig godt lokalkendskab, hvilket betyder, at vi kan skabe en god atmosfære i butikken og have en mere personlig relation til vores kunder.\n- Det gør det til en fornøjelse at gå på arbejde hver dag, når vi møder så søde kunder. Og så vil jeg gerne understrege, at det selvfølgelig også er en holdindsats. Uden mit stærke team, vores sammenhold og evne til at supplere hinanden, havde vi aldrig vundet titlen, fortæller Margit Nicolaisen.


“Vi ender i teknologiens vold, hvis vi ikke sætter retning for den” | Gymnasieskolen\n“Der er konsekvenser i bred forstand for hele arbejdslivet, herunder især arbejdsmiljøet,” siger Janne Gleerup, ph.d., Roskilde Universitet.\n“Mange oplever, at digitaliseringsprocesser har vundet indpas i arbejdet på en mere gennemgribende måde i de seneste år,” siger hun.\nDet skyldes blandt andet, at teknologierne er blevet langt mere komplekse og fleksible end tidligere. Når systemerne er fleksible, kan man i højere grad kombinere dem, men det betyder samtidig, at systemerne udløser forskellige rationaler i arbejdsudførelsen, forklarer hun.\n“Med digitaliseringen bliver prioriteringen og organiseringen af arbejdsopgaverne ofte dikteret af systemets logikker. Men det kan være svært at få overblik over, hvad der foregår mellem linjerne i teknologierne. Vi opfatter teknologier som praktiske redskaber, men tænker ikke på, hvor stor en indgriben de har på selve arbejdet,” påpeger Janne Gleerup.\nMange af de fag, som har kvalitative opgaver, der er svære at måle og standardisere, kan opleve digitaliseringen som et pres eller som instrumentalisering.\n“For eksempel kan gymnasielærere føle sig presset, hvis de oplever, at digitaliseringen nogle gange gennemtvinger en bestemt måde at forstå opgaven på både indholdsmæssigt og organisatorisk, som ikke er dækkende for opgaveløsningen,” siger Janne Gleerup og understreger, at det er den negative side af digitaliseringen.\nEn af de positive konsekvenser af digitaliseringen er, at mange oplever, at de nye teknologier aflaster medarbejderne.\n“Digitaliseringen kan give en smidighed, fleksibilitet og gennemsigtighed i samarbejdsformen, som ikke tidligere var mulig,” siger hun.\nMen arbejdspladserne bør i højere grad få indarbejdet nogle rutiner, der kan sikre et bedre arbejdsliv med digitaliseringen.\n“Når der skal anskaffes nye teknologier, bør involverede aktørgrupper indgå i diskussions- og beslutningsprocessen på et tidligere stadie, end det ofte er tilfældet på mange arbejdspladser,” siger Janne Gleerup og understreger, at man skal tænke over konsekvenser for både direkte og indirekte berørte, når man indkøber nye digitale systemer.\n“Ofte begår man den fejl kun at inddrage de direkte brugere, men det er sjældent, at et system kun berører én faggruppe. Hvis man for eksempel skal købe et administrativt system, har det jo ofte indflydelse på andre personalegruppers arbejde end de administrative. Et enkelt nyt system kan således have vidtgående indflydelse på det samlede arbejdsflow i organisationen,” siger Janne Gleerup.\nHun nævner som eksempel, at de på universitetet fik et nyt system til lokalebookning.\n“Man tænker umiddelbart, at det blot er et administrativt system, men mange undervisere oplevede, at det fik direkte indflydelse på fagligheden og undervisningen,” fortæller hun.\nSystemet opererer nemlig med nogle meget faste standardiserede tidsintervaller, som ikke kan ændres. Men på de forskellige uddannelser anvendes et utal af undervisningsformer. Nogle bruger ofte værkstedsøvelser, andre anvender traditionelle forelæsninger og så videre. Med det nye system underlægges pædagogiske beslutninger en administrativ logik, med den konsekvens at undervisningen tilpasses systemet, frem for at systemet understøtter undervisningen, forklarer Janne Gleerup.\n“I løbet af et semester eller to blev al undervisningsgennemførelse presset ind i det fastlåste skema. Vi retraditionaliserede voldsomt nogle af de pædagogiske greb, som vi havde udviklet som undervisere, og mange gik resignerende tilbage til traditionelle forelæsninger, fordi man ikke kunne ‘snakke med systemet’,” siger hun.\n“Det tekniske system kom altså til at sætte retning for en pædagogisk forandring, som vi ikke selv havde taget initiativ til.”\nFor at komme nogle af problemerne i forkøbet anbefaler Janne Gleerup, at medarbejderne kommer tidligere ind i processen, når der skal ske digitale forandringer på arbejdspladsen.\n“Nogle systemer kan godt modelleres og tilpasses lidt i forhold til den konkrete arbejdsplads, men der er også systemer, som er mere rigide, som for eksempel det omtalte lokalebookningssystem. Derfor er det klogt at inddrage berørte faggrupper og lade kommende brugere afprøve systemet, inden det bliver indkøbt.”\nDet tekniske system kom til at sætte retning for en pædagogisk forandring, som vi ikke selv havde taget initiativ til.\nSamtidig kræver digitaliseringen, at lederne ser ledelsen af de forskellige dele af arbejdspladsen med et samlet blik. På nogle arbejdspladser har den tekniske administration én leder, den faglige udvikling står en anden leder for, og personaleledelse og organisationsudvikling ligger måske under HR.\n“Ofte ligger de tre områder i tre forskellige siloer, men der er et stort behov for, at der er nogle broer mellem ledelsen af de tre områder. Den gode leder sørger for at samtænke de tre logikker og kommunikere det ud til medarbejderne,” siger Janne Gleerup.\nHun peger også på en anden problematik relateret til digitaliseringsprocesser, som handler om fremkomsten af nye, ekstra administrative opgaver, der kan påvirke medarbejdernes arbejdsliv – især hvis de administrative systemer ikke er brugervenlige.\n“Det kan resultere i frustration og irritation, hvis medarbejderne føler, at de skal bruge lang tid på administrative systemer, som ikke har noget med kerneopgaven at gøre,“ siger Janne Gleerup og uddyber:\n“Det er nye og til dels usynlige opgaver til medarbejderne. Der er jo ingen, der har en arbejdsnorm, hvor der står: tre timer til at taste ind i systemerne.”\nTid til at lære og fejle\nDet er Janne Gleerups erfaring, at mange arbejdspladser ikke er opmærksomme nok på, hvor vigtig oplæring og implementering af digitale systemer er.\n“Man kigger oftest på systemerne på intentionsniveau – hvad de skal kunne – og så antager man, at den tekniske implementering bare kører efter intentionen. Men mange snubler i anvendelsen,” siger Janne Gleerup.\nBåde processen og kommunikationen er ofte mangelfuld, fortæller hun. Ved implementeringen bør man informere medarbejderne og drøfte med dem, hvorfor de får den pågældende teknologi, hvad den skal kunne, hvad den skal erstatte, hvem i organisationen der skal lære hvad, og hvordan det bliver grebet an.\n“Ofte gives der blot korte introduktioner, og så regner man med, at det kører. Det gør det også nogle gange, men hvis medarbejderne ikke kan se pointen med systemerne eller ikke har fået en god nok oplæring, så opstår der hurtigt modstand eller ligefrem konflikter på arbejdspladsen,” siger Janne Gleerup og tilføjer:\n“Så kan man fra ledelsens side mene, at medarbejderne blot har modstand over for nye systemer, mens medarbejderne kan stå med følelsen af at få trukket noget ned over hovedet, som de ikke helt forstår.”\nEn anden uheldig tendens, som Janne Gleerup har set i sit arbejde med arbejdspladser, er, når man fra ledelsesside forventer at opnå effektivitetsgevinster allerede i forbindelse med implementeringen.\n“Ofte har man en begrundet forventning om, at et nyt digitalt system kan være effektivitets- og kvalitetsfremmende, men det opnår man ikke fra starten, hvor systemet skal implementeres,” siger Janne Gleerup og fortsætter:\n“Hvis man skærer ned, samtidig med at man implementerer, er der stor risiko for, at processen kortslutter.”\nDer skal i begyndelsen være ekstra plads til at lære og til at lave fejl, så alle medarbejdere kommer godt fra start med det nye system, og så kan man høste optimeringen senere, siger Janne Gleerup.\nDigitaliseringen skærper udfordringen med det grænseløse arbejde, påpeger hun.\n“Det er ikke umuligt at få en god work-life-balance med nye digitale teknologier, det stiller bare nye krav både til den enkelte medarbejder, kollegerne og ledelsen.\n“Det primære ansvar ligger naturligvis hos ledelsen, som har mulighed for at gå foran og tage initiativ til at skabe nogle standarder for, hvordan og hvornår teknologierne anvendes. Men det er også et emne, som kræver kollektive drøftelser og forventningsafstemning på arbejdspladsen,” siger hun.\nDen komplekse interaktion mellem skole og forældre er nødt til at være der, fordi både forældre og skole stiller store krav til hinanden.\nOpgrader den digitale dannelse\nJanne Gleerup håber, at man i fremtiden vil bevæge sig væk fra forestillingen om, at vi kan få digitale gigantsystemer, der kan rumme og ordne alle opgaver og deres organisering på arbejdspladsen.\n“Det er enormt svært at lave helt omfattende digitale systemer, som tager hensyn til alle delopgaver på én og samme tid,” siger Janne Gleerup, der mener, at vi i højere grad skal have systemer, der kan interagere med hinanden på kryds og tværs.\n“Samfundets udvikling er så kompleks, at man ikke kommer uden om at skabe delsystemer, der kan spille sammen. Og vi kan ikke bare afskaffe kompleksiteten ved at droppe digitaliseringen.”\nNår Stresspanelet, der blev nedsat af regeringen, kommer med en anbefaling om at afskaffe Skoleintra, bliver Janne Gleerup rigtig træt og skuffet, som hun formulerer det. Hun mener, at man skyder budbringeren, når man skyder Skoleintra ned og foreslår, at skolerne skal gå tilbage til den fysiske kontaktbog.\n“Den komplekse interaktion mellem skole og forældre er nødt til at være der, fordi både forældre og skole stiller store krav til hinanden,” siger Janne Gleerup og uddyber:\n“Man kan ikke bare sige: Konsekvenserne er trælse, så nu smider vi det hele væk. Det er en urealistisk forestilling, at det giver ro at vende tilbage til en tid, hvor relationen mellem skole og forældre var simpel – eller ikkeeksisterende. For den relation er ikke længere simpel, men kompleks.”\nDet er os, der skal sætte retning for teknologiens måde at tjene samfundet på.\nNår Skoleintra er lagt for had, er det nok brugen af det snarere end det at have et digitalt system, vi skal se nærmere på, understreger Janne Gleerup.\n“Der kommer nogle gange en normativ diskussion om, hvorvidt de digitale systemer er gode eller onde, men teknologierne er i princippet neutrale. Det er måden, vi anvender dem på, vi skal være opmærksomme på,” siger hun.\nDerfor er hun også tilhænger af, at den digitale dannelse skal opgraderes. Digital dannelse skal faciliteres pædagogisk ikke bare for de unge, men for alle, løbende, fordi teknologierne ændrer sig hele tiden.\n“Vi har brug for at have en samfundsmæssig kompetence i forhold til at kunne være digitalt refleksiv, så vi ikke er i teknologiudviklingens vold. Det er os, der skal sætte retning for teknologiens måde at tjene samfundet på,” siger Janne Gleerup, der understreger, at digital dannelse er andet end information om hævnporno.\n“Digital dannelse er forståelsen af systemernes indvirkning på vores liv og arbejde.”


Shakti Flow er yoga der får kvinder og kvindekroppen til at stråle indefra. Det virker dybt nærende, styrkende og giver en skøn fornemmelse af frihed og kontakt til sin intuition. Ind i undervisningen flettes inspiration fra yogafilosofien med særlig relevans for moderne kvinder. Stilen er en blanding af hathayoga, vinyasa, yin og restorativ yoga.\nShakti Flow 8 onsdage i træk kl. 16.30-18.00 sf24 Dato\n21/8, 28/8, 4/9,11/9, 18/9, 25/9, 2/10, 9/10\nUnderviser Laila DKK 995,- Tilmeld\nRO, NÆRING OG NY ENERGI\nEn 1-dags yogaworkshop med fokus på yoga, der nulstiller dit nervesystem og får dig til at slippe spændinger på en blid måde. Der vil blive guidet sekvenser af bløde, intuitive og legende bevægelser, der virker forløsende på bindevævet. Dagen foregår i din krops tempo og på den måde frigøres (igen) energi, bevægelighed og juicyness. En skøn måde at komme helt ned i gear inden sommerferien så de første dage af ferien ikke skal gå med det ;-)\n”Ro, næring og ny energi” er til dig der har lyst til:\nEn dag til at nulstille dig selv og komme fra hovedet (dybere) ned i din krop\nAt give det legende og feminine (mere) plads imens du skaber større bevægelighed i din krop\nAt forkæle dig selv ved selv at lære praksisser til at genoprette balancen i kroppen og slippe smerter.\nAt skabe grobund for balance i hormonerne, hvad enten det er i forhold til din cyklus, menopause eller fertilitet.\nHvem kan deltage: Du kan deltage uanset niveau og hvilke form for yoga du normalt dyrker. Har du spørgsmål, er du velkommen til at kontakte laila på laila@yogakompagniet.dk\nTid & Sted: Fredag d. 14/6 kl. 10.00-15.30. Der vil være en times frokostpause midt på dagen, og undervejs er der the og frugt. Workshoppen afholdes i vores dejlige lokaler på Frederiksberg. Du kan nyde din medbragte mad hos os i frokostpausen eller besøge en af de mange nærliggende cafeer og bagerier. Pris kr 600.


Jeps, 8. og sidste sæson af Game of Thrones går i gang på HBO Nordic d. 15. april, og derfor vælter det frem med GoT-relateret underholdning. En af disse kommer fra Oreo, der har genskabt introen til TV-serien ved hjælp af 3.000 Oreos og en sund portion computeranimation. Ja, det lyder lækkert, og resultatet ser du her i videoen.\nSe mere her / GoT-cookie\nSe andre seje sager om: Game of Thrones, HBO Nordic, Oreo


Sommeren af Carl Ewald Læs online på Bookmate\nSommerens fyrste kommer traskende gennem det smukke landskab, som vårens fyrste har befriet fra vinterens greb og farvet grønt og kønt overalt. Alle fuglene forelsker sig i hinanden, fiskene leger lystigt i det varme vand, og skoven fortaber sig i grønne drømme. Men bare fordi det er sommer, betyder det ikke, at det smukke solskin varer ved… Sommerens fyrste kan nemlig udløse en tordenstorm som ingen anden!\nForfatteren og journalisten Carl Ewald (1856–1908) havde en omfangsrig produktion, der strakte sig fra ironiske artikler i Politiken over debatterende samtidsromaner og historiske romaner til eventyr. Carl Ewald er også kendt for sin oversættelse af brødrene Grimms eventyr.\nI Carl Ewalds eventyr møder vi den danske natur, dens dyr og planter på en ganske eventyrlig måde. Små som store vil nyde disse finurlige fortællinger, hvor dyrene får stemme, taler med træerne og klukker med vandløbene.


Nu må Paris' kvinder trække i benklæder\nI mere end 200 år har det været ulovligt for kvinder at bære bukser i Paris, men nu er loven ændret.\nTirsdag D. 5. FEBRUAR 2013 KL. 10:59\nDe parisiske modeskabere har i mange år vist smukke benklæder på podierne, men i realiteten måtte kvinderne ikke bære bukser på gaden. - Arkivfoto.\nEr du kvinde, og har du ind til slutningen af januar slentret rundt i Paris' gader iført bukser, så har du faktisk brudt loven. En gammel lov forbød nemlig kvinder at gå med bukser i Paris.\nIfølge loven, der blev indført den 17. november 1800, måtte kvinder kun gå med bukser i den franske hovedstad, hvis de inden da havde søgt om tilladelse. Loven blev dog moderniseret i både 1892 samt i 1909, hvor det blev indført, at kvinder dog godt - uden tilladelse - måtte gå med bukser, hvis de holdt på et cykelstyr, eller hvis de havde tøjler fra en hest i hånden, skriver den britiske avis Telegraph.co.uk.\nSelv om loven i årevis har været håbløst forældet, så holdt franskmændene stædigt fast i loven, da man så dem som en del af den franske historie.\nYves Saint Laurent hyldes i Paris\nI juli blev loven dog bragt op igen, da den franske senator Alain Huopert offentligt sagde til ministeren, at den 'symbolske betydning' af loven kunne skade de moderne værdier i samfundet.\nSiden da er der tilsyneladende blevet tænkt over sagen i den franske regering, og for nyligt kom også ministeren for kvinders rettigheder Najat Vallaud-Belkacem tilsyneladende frem til, at der nok er behov for at give tilladelse til, at kvinder uden hest eller cykel, kan gå med bukser i Paris.\nMinisteren udtalte, at loven var uforenelig med moderne franske værdier og love.\n- Denne lov havde først og fremmest som mål at begrænse kvinder adgang til visse kontorer og jobs ved at forhindre dem i at klæde sig som mænd, udtalte ministeren, der torsdag den 31. januar derfor ændrede loven, så det nu er tilladt for kvinder at bære bukser i Paris - også hvis de hverken har cykel eller hest.


Cisco overrasker positivt - Computerworld\nNetværksproducenten forbedrer nøgletallene for fjerde kvartal i træk\n14. november 2012 kl. 10.23\nDen amerikanske netværksproducent Cisco kunne i årets tredje kvartal notere en fremgang i både omsætning og ikke mindst indtjening, som steg med 18 procent til godt 1,2 milliarder kroner.\nDet største bidrag til den stigende omsætning kom fra services, som steg med 12 procent, mens hardwareomsætningen steg med næsten fire procent.\nDet er fjerde kvartal i træk, at Ciscos topchef John Chambers kan rapportere om stigende indtjening, som ifølge internet-sitet 4-traders.com er et resultat af, at Cisco i de seneste kvartaler har haft travlt med massive omstruktureringer og fyringsrunder, som har sænket koncernens omkostninger. Ændringerne følger af, at Cisco det seneste år har fokuseret på sine kerneprodukter indenfor routere, switches og andet udstyr til dataoverførsel.\nDen positive udvikling overrasker analytikere, som peger på, at efterspørgslen på det offentlig marked i både Europa og USA har været vigende.\nIfølge Cisco skyldes den positive udvikling, at især telebranchen efterspørger løsninger til at understøtte mobility og cloud computing.\nKvartalstallene fik straks Ciscos aktiekurs til at stige 3,5 procent på børsen i New York uden at selskabet dog endnu har indhentet kursfald fra tidligere på året.


Julebyen Tønder blev åbnet i dag med julemandsoptog og taler | Tønder Handelsstandsforening\nErik Petersen 10. november 2018 10. november 2018 Nyt Ingen kommentarer\nDen 26. udgave af Julebyen Tønder blev åbnet i dag.\nAnders Jacobsen, formand for Tønder Handelsstandsforening:\nKære juledrenge og julepiger – nisser og nissepiger og julemand….\nEndnu engang byder vi jer velkommen til julebyen Tønder – i år er det for 26.gang.\nHundredevis af timer er der lagt i pyntningen og dekoreringen af vores handelsgade.\nI får muligheden for, at få en hyggelig snak henover disken med de dygtige medarbejdere i vore forretninger.\nI skal nyde duften af julegodter og opleve en masse gode ting i vores by og smukke gader.\nEfter en heftig shoppingtur som jeg er sikker på, at I ikke vil fortryde, så kan I gå en tur ned i vores smukke Skulpturhave og nyde julelysene og atmosfæren dér.\nVi er i Tønder Handelsstandsforening glade for, at netop julebyen Tønder har været een af de afgørende grunde til, at vi for en måned siden blev kåret til Danmarks hyggeligste handelsby – Tønder.\nFor Tønder var den første by i Danmark med et koncept omkring Julebyen som tema herhjemme.\nJeg vil gerne takke juleudvalget, alle de frivillige jule-op-pyntere og Tønder Festival pionererne for en mastodont indsats i dagene op til åbningen.\nJeg håber, at vi ses nede gaden…..nyd dagen og julen sammen med os…..\nVelkommen til julebyen Tønder.\nMette Bossen Linnet, 2. Viceborgmester i Tønder Kommune:\nbåde jer med røde huer, og jer med røde kinder.\nSå oprandt dagen endelig, og jeg siger endelig, for jeg har virkelig set frem til denne dag. For i dag skal vi sammen åbne julebyen i Tønder. Den 26. af slagsen.\nOg det er i sandhed en stor dag, for når man som jeg, i alle mine 25 år, har startet julen her på torvet i Tønder, så er det noget helt særligt i dag at få lov til at åbne den.\nJulebyen er for mig, sammen med begivenheder som Tønder festival og musik på torvet nogle af mine absolutte højdepunkter på året og dét jeg måler mit år i.\nOg derfor, har jeg glædet mig rigtig meget til at åbne julebyen. Og jeg er sikker på, at både børn, julemænd, julekoner og alle nisserne også har glædet sig til dagen i dag.\nFor mig er jul lig med hygge og traditioner. Og julebyen i Tønder oser af begge dele. Hvert år bliver jeg ligeså imponeret som året inden, når byen ved hjælp af gode kræfter, forvandler sig til den smukkeste og hyggeligste juleby man kan tænke sig. Og så er julebyen jo bare et eksempel på det Tønder kan, for det er en smuk og meget hyggelig by hele året rundt.\nDerfor blev byen også fornyligt kåret som Danmarks hyggeligste handelsby – og når man står her i dag, så er man slet ikke i tvivl om, at det ikke er uden grund.\nFor her ved juletid bliver byen ekstra hyggelig, og når juletræerne danner en fin allé ned gennem gaderne, og når julelysene stråler varmt fra træer, hustage og de smukke guirlander, så kan man ikke andet end at elske Tønder by.\nOg så byder julebyen også på en masse aktiviteter for både store og små. Der er lagt en kæmpe indsats i, igen i år, at have et program, der bugner af arrangementer.\nVi vil for eksempel opleve julemænd i hundredvis løbe gennem byens gader, når der er Running Santas, og senere på måneden skal vi vække byens egen julemand.\nOg så er der også god musik og selvfølgelig godter til ganen, som det hører sig til i julen – både når der er sønderjysk kaffebord og når der er gratis risengrød på Torvet den 23. december.\nJeg er faktisk helt sikker på, at alle der kommer til Tønder fra nu af, og frem til jul vil komme i julestemning. Man kan slet ikke andet. Og jeg vil i den anledning gerne benytte lejligheden til at takke alle dem, der får tingene til at ske, og som har lagt kræfter i, at vi igen i år kan byde mennesker i massevis velkommen, når de tager på juletur til vores dejlige by og kommune. Det kan vi alle glæde os over.\nMed disse ord, vil jeg erklære julebyen for åben og ønsker jer alle en GLÆDELIG JUL.\n← Julebyen Tønder: Elsker du også romkugler?\nJulebyen Tønder 2018 – SE VIDEO FRA ÅBNINGEN →


Hele lokalsamfundet gør idrætsmåned til en succes - Netavisen Solrød | NETAVISEN SOLRØD\nHele lokalsamfundet gør idrætsmåned til en succes\nAf Lotte Bøgevig på\t 28. september 2018\nEn måned fyldt med idræt er ved at være slut takket være et stærkt og engageret lokalsamfund har vores dagplejere, vuggestuer, børnehaver og skoler kunne gøre september til en anderledes og sjov måned, hvor vores børn og unge har lært en masse om sundhed og motion!\nSeptember lakker mod enden, og dermed sættes der punktum for en sjov og vellykket måned med idræt i Solrød Kommune. Succesen skyldes især den store opbakning i lokalsamfundet.\nDer bliver vrikket med hofterne, driblet om keglerne og talt om, hvorfor en gulerod er et bedre valg end en pose chips. På Havdrup Skole er 530 elever nemlig i fuld gang med idrætsugen.\nFormålet er at få flere til at bevæge sig mere og samtidig give eleverne et indblik i de mange idrætstilbud, de kan gå til i omegnen. Og ja, så skal det selvfølgelig være sjovt, fortæller Anne Søndergaard Olsen, der er viceskoleleder på Havdrup Skole:\n“Eleverne kommer igennem rigtig mange forskellige idrætsgrene, og der vil både være nogle, de kender, men også nogle de aldrig har prøvet før. Forhåbentlig får de en rigtig sjov uge, hvor de bliver inspireret til nye idrætsformer og også lærer en masse om sundhed,” siger hun.\nKræver stærkt lokalsamfund\nSelvom idrætsugen på Havdrup Skole er figursyet til skolens 530 elever, så er konceptet langt bredere.\nBåde Uglegårdsskolen og Munkekærskolen har tidligere i september afholdt idrætsuge, børnehaverne har været til en fælles bevægelsesdag, og i de enkelte vuggestuer og dagplejere har der været fokus på at røre sig ekstra meget i årets niende måned.\nSeptember er nemlig udråbt til den helt store idrætsmåned i Solrød Kommune, og opbakningen er i top. Ikke kun fra kommunens skoler og pasningstilbud, men i allerhøjeste grad også i lokalsamfundet.\nBlandt andet har idrætsforeningerne trænet børn og elever i de enkelte sportsgrene, 750 børn har nydt frugt fra Netto i Solrød, Super Brugsen i Havdrup og Super Brugsen i Solrød, og der er kommet hjælpende hænder fra sundhedsområdet, gymnasiet, produktionsskolen og biblioteket.\nOg listen med hjælpende hænder er meeeget længere. Den overvældende hjælp og det store engagement fra lokalsamfundet har været altafgørende for, at alle kommunens børn har haft nogle – man fristes til at sige bevægende – oplevelser i september, og uden dem var det da heller ikke gået, fortæller Anne Søndergaard Olsen:\n“Det havde slet ikke været muligt at lave en så gennemført fed uge for eleverne, uden en stor indsats fra både skolens lærere og de mange lokale foreninger. Vi skylder dem en kæmpe tak. Og vi håber også, at det gode samarbejde med foreningerne i fremtiden vil resultere i flere aktiviteter, nye medlemmer og interesse for foreningerne,” siger Anne Søndergaard Olsen.\nDet samme budskab lyder fra de andre idrætsarrangører, som ligeledes takker for den enorme opbakning og håber, at det store engagement bidrager til flere fodboldspillere, renere tænder og flere gulerods-købere i fremtiden.\nHer er resultatet af folketingsvalget for 2019 for Solrød Kommune\nMød rygestoprådgiver og kickstart dit rygestop


Sådan Erstat tørretumbler udluftninger & rørsystem - Angelispress.com\nHvorfor er min agurk blade Curling op?\nKan påske liljer plantes i gården?\nHvilke årsager kondens på Windows inde i et hus i vinteren?\nHvordan man kan bruge bagepulver til at afbøde skimmel & meldug\nMine orkidé blomstrer tørring\nDe bedste skygge buske\nHvordan til at konstruere jernbane hegn\nHome Retsmidler for eddike blødgøringsmidler\nSådan Erstat tørretumbler udluftninger & rørsystem\nTørretumbler ventilationskanaler og rør bruges til at fjerne den varme og fugtige luft fra tørretumbleren til ydre af bygningen. For tørremidler at brænde naturgas for at få varmen, flytte de også giftige forbrændingsgasser udenfor. Efter tid, kan aftræk hood og rørsystem skal udskiftes på grund af korrosion. Rør tæret på indersiden kan fælde overdreven lint og kan lække tørretumbler udstødningen ind i bygningen. Med et par værktøjer er det forholdsvis let at erstatte tørretumbler ventilationskanaler og rør.\n•Measure længden af tørretumbler udluftningsanordning piping således at du kan købe den korrekte mængde af nyt materiale. Tæl, hvor mange albuer er på sigt også.\n•Tag tørretumbler udluftningsanordning rørene fra tørretumbleren til tørretumbler udluftningsanordning hætten. Det skal bare Tapes sammen, så udskæring båndet på hver søm med en hobbykniv bør tillade dig at trække røret fra hinanden.\n•Tag tørretumbler udluftningsanordning hætten fra ydermuren. Skru det, bryde caulk perlen og trække det ud af væggen.\n•Sæt den ny tørretumbler udluftningsanordning hætte i hullet udefra og ind og sikkert til væggen med skruer. Caulk omkring det med en høj kvalitet udvendige silikone caulk, ved hjælp af en caulk pistol.\n•Installer tørretumbler udluftningsanordning rørene fra tørretumbleren til tørretumbler udluftningsanordning hætten. Forbind hver stykke rør ved at skubbe den krympede ende af et stykke ind i den ikke-krympede ende af det næste stykke. Sikre dem sammen med 3-tommer folie aluminium tape.\n•Klippe pipe som nødvendigt med dine klip og krympe ene ende af den afskårne stykke med dine rør crimper, således at det kan være forbundet til den næste stykke. Brug albuer som nødvendige for at gøre drejninger og vender.\nHolde sig væk fra skruer og pop nitter i tørretumbler udluftningsanordning rørsystem. De kan fælde lint i røret og forårsage en mulig brand.\nBrug handsker når du håndterer tørretumbler udluftningsanordning rørsystem. Nogle kanter kan være ekstremt skarpe og forårsage alvorlige nedskæringer.\nSådan klare frosne tørretumbler udluftninger\nEr Duct Tape Safe for tørretumbler udluftninger?\nBanging lyde fra tørretumbler udluftninger installeret gennem taget\nTørretumbler udluftninger og Air Duct Rengøring værktøjer\nHvordan man laver penge rengøring tørretumbler udluftninger\nMetal vs. fleksible tørretumbler udluftninger


Kæmper du med autisme, asperger eller ADHD? Så hav de her ting i din bolig - Informationsguiden.dk\n19. januar 2019\t0\tAf Administratoren\nDer er i dag rigtig mange, der får koblet en eller anden diagnose på sig, og det med god grund. Vi lever nemlig i en tid, hvor det er blevet lettere at diagnosticere folk og på den måde få en viden om, hvad der skal til for at de kan få en forbedret livskvalitet. Det betyder, at vi nu ofte ved, hvilke redskaber og værktøjer der skal investeres i for at hjælpe den person med en diagnose, og det kan især være en fordel, hvis man kæmper med diagnoser som for eksempel autisme, asperger eller ADHD. Og det er der i dag mange, der gør.\nHeldigvis findes der en lang række hjælpemidler, der kan hjælpe personer med sådanne diagnoser, således de får en lettere hverdag. Det være sig for eksempel redskaber, som sørger for sansestimulering, som blandt andet kugledyner, time timer, kædedyne, massagestole, geotag, håndledsværktøj, chewberry og swnx. Dette er alle redskaber, der hjælper den enkelte med enten at komme lettere igennem udviklingen, finde ro, få mere styr på hverdagen eller blot føle sig bedre tilpas. Og det er derfor også hjælpemidler, der er specielt udviklede til det formål at imødekomme folk med diagnoser som for eksempel autisme, asperger og ADHD.\nOg det er lige meget, om man er voksen eller barn, så kan man have behov for ovenstående hjælpemidler. Dog er det ikke nogen hemmelighed, at det især er de mindre børn, der har brug for ekstra tryghed, og derfor er det bestemt vigtigt, at de bliver givet de hjælpemidler, der kan føre dem sikkert gennem deres opvækst uden, at de skal kæmpe for meget og føle sig anderledes i forhold til andre børn. Voksne har ofte mere erfaring med deres diagnoser, hvorfor de også har en større viden om, hvordan de skal bekæmpe den og holde den i skak.\nFind et udvalg online\nHeldigvis er det muligt online at finde et stort udvalg af forskellige hjælpemidler, uanset hvilken diagnose som man kæmper med. Og du har derfor rig mulighed for at finde den form for sansestimulation, som du eller dit barn har behov for. Tag et kig her på siden, og se hvad der opfylder jeres ønsker og behov for hjælpemidler, der kan gøre hverdagen lettere og sjovere at komme igennem.\nSørg derfor for at udstyre din bolig med de redskaber, der skal gøre det lettere for både dig og dit barn at færdes, således I begge får de bedste forudsætninger for en mindre hæmmet hverdag. Det vil afhjælpe mange gener og misforståede øjeblikke, og det vil i særdeleshed også gøre hverdagen lettere og sjovere. Sørg desuden for at have hjælpemidlerne inden for rækkevidde, således de er hurtige at finde frem, lige så snart der er behov for dem. Gør dem derfor til en del af den indretning, som der findes i jeres bolig, således jeres barn også selv har behov for at finde hjælpemidlerne frem, når dette finder det nødvendigt.\nGiv din stil et friskt pust


Holger, Henriette og Haven: System i de pelsede\nSystem i de pelsede\nJeg er ved at lægge alle de pelsede historier ind på den ekstra side jeg har oprettet til dem. Er nogen mon klar over, HVOR mange gange jeg har fortalt stort og småt fra deres hverdag her i huset? Nej vel.. Heller ikke jeg. Jeg er i den grad forbløffet over, at se mængden af indlæg og det tager godt nok sin tid at få det lagt på i rækkefølge. Indtil nu er jeg kun nået til juli sidste år, altså de første tre mdr, men resten skal nok komme løbende på. Det har været sjovt at se, hvordan ordene er gået fra lidt oplysning til rene historier.\nEr der stemning for lidt munter underholdning, så klik ind på de pelsedes helt egen side på fanebladet under headerbilledet.\nIndsendt af henriette hald kl. 16:22\nEtiketter: marsvin, onsdag, orden\nJule Mig 15 september, 2010 17:04\nHihihi... Jamen sådan nogle ... dyr.. de fylder jo i ens liv... Lige meget om de er store eller små.\nJeg synes det er vildt hyggeligt at du skriver om dem !!!\nProphecy 15 september, 2010 20:13\nLove de pelsede!


Nørresunby Kirke er en gammel sognekirke, som er bygget i midten af 1100-tallet. Det udskårne trækrucifix, som er ophængt på korbuens nordside og prædikestolen er de ældste dele af kirkens inventar.\nDen oprindelige kirke var en romansk kvaderstenskirke, bestående af skib og kor. Med små rundbuevinduer og et fladt bræddeloft. Kirken indeholdte næppe mere end døbefont og alter.\nDer er to kirkeklokker at finde i kirkens tårn, den ene er fra tårnets opførelse i 1504, mens den anden er fra 1697. Prædikestolen, som er udført i barokstil, har fantastiske udsmykninger bl.a. ses Frederik IV's kronede spejlmonogram. Kirken indeholder derud over et udskåret trækrucifiks, som formodes at være fra 1400-tallet, der er udført i sengotisk stil.\nKirkens store renoveringer\nDen første store ombygning fandt sted omkring år 1500, her ombyggende man efter den nye gotiske stil: Kirken fik bl.a. tårn og våbenhus, og koret blev forsynet med hvælvinger. Kirken kom derved til at lige den almindelige landsbykirke og efterhånden blev kirken udstyret med det sædvanlige inventar såsom prædikestol og bænke.\nKirken blev yderlig udvidet med en korsfløj i 1680 og i løbet af 1700-talltet blev inventaret udskiftet. Dele af dette nye inventar er stadig at finde i kirken: Prædikestolen med Frederik IV's Spejlmonogram fra 1707, den udskårne døbefont fra 1754 og alteret med et maleri af Jesu himmelfart fra 1772.\nI årene 1897-98 fandt den anden store ombygning sted, af den gamle kirke blev kun koret med præsteværelse og tårn tilbage. Man opførte i stedet det nuværende kirkerum, der med sideskibe og pulpiturer danner rammen for kirkelige handlinger.\nDen sidste omfattende renovering fandt sted i slutningen af 1900-tallet. Denne ombygning indebar at bænkene fik lavere ryg, alt træværk blev malet hvidt, en udskiftning til det smukke ølandks marmorgulv samt en omfattende udskiftning af tagbeklædningen.\nLæs mere om Nørresundby Kirke…


Det er en god investering - TUR Transporterhvervets Uddannelser\nOle Munk er personalechef hos Frode Laursen A/S. Han er ikke et øjeblik i tvivl om, at det var en god investering at lade teamleder Johnni Brosholm Jensen uddanne sig til lager- og terminaldisponent hos Selandia i Slagelse. Og det til trods for at virksomheden skulle undvære en vigtig medarbejder, når Johnni deltog i skoleforløbene.\nJohnni Brosholm Jensen er 36 år og har sammenlagt arbejdet ca. 5 år på lageret hos Frode Laursen i Jyderup. I alt har han ca. 9 års erfaring med lagerarbejde, men undervejs har der været et par afstikkere, blandt andet tog Johnni nogle fag på HF, fordi han på det tidspunkt troede, at han skulle være socialrådgiver. Men Johnni blev ved med at vende tilbage til Frode Laursen i Jyderup som ufaglært lagermedhjælper og senere hen teamleder, fordi han her trivedes både fagligt og socialt. Det ledte til, at Johnni Brosholm Jensen i 2011 tog en beslutning om at få en uddannelse inden for faget.\nHan startede nemlig på Selandia i Slagelse for i første omgang at opnå faglært status som lager- og logistikoperatør. Da han havde en del erfaring med sig, fik han merit for meget af uddannelsen. Det vil sige, at han ikke skulle bruge tid på at få undervisning i noget, han kunne i forvejen. Men herefter sluttede uddannelsesforløbet ikke. Johnni Brosholm Jensen ville nemlig også have papir på sine kvalifikationer som leder. Det resulterede i, at han fra juni 2012 også har kunnet kalde sig lager- og terminaldisponent. Og når man spørger Johnnis personalechef, er der ingen tvivl om, at virksomheden har gjort en god investering i Johnni.\nUdfordringer løses i samarbejde med skolen\n- Vi er jo så store, at vi kan rokere lidt rundt på medarbejderne og på den måde få tingene til at hænge sammen, også i perioder med en mand i underskud. Desuden var Johnnis kollegaer gode til at give den en ekstra skalle. Dermed ikke sagt at det ikke kan være svært. Det hele skal jo hænge sammen. Men det kan lade sig gøre, understreger Ole Munk, der også sætter spot på det gode samarbejde, virksomheden har med Selandia i Slagelse.\n- Johnnis uddannelsesplan blev planlagt i dialog med Tommy Olsen fra Selandia og blev på den måde i høj grad tilpasset virksomhedens behov. På den måde fik vi det til at gå op, fortæller han.\nDisponentuddannelsen byder på fag, der blandt andet omhandler arbejdsmarkedsforhold, logistikledelse, kvalitetsstyring, kundeforhold og ledelsesteorier. Undervisningsformen på disponentuddannelsen varierer mellem projektorienteret arbejde og mere traditionel undervisning. Dorte Dagnø, der er faglærer hos Selandia understreger, at de lægger stor vægt på, at der er mulighed for en klar kobling mellem deltagerens dagligdag på arbejdet og undervisningen:\n- Vi tager i høj grad afsæt i det, de kommer fra, og på den måde bliver undervisningen meget praksisnær og brugbar for deltagerne, fortæller Dorte Dagnø.\nDerudover lægges der i undervisningen meget vægt på erfaringsudveksling mellem deltagerne, som kommer både fra lager-, personbefordrings- og godsområdet - og den erfaringsudveksling får positive ord med på vejen fra Johnni:\nLedelse der gav 12\nDisponentuddannelsen afsluttes med en eksamen, der tager udgangspunkt i den projektopgave, som deltagerne selv har udarbejdet undervejs. Langt de fleste vælger at lave en opgave, der anskuer den virksomhed, de kommer fra, ud fra et særligt emne.\nSom tema for det afsluttende projekt valgte Johnni at tage udgangspunkt i sin egen virksomhed med fokus på forskellige ledelsesstile, da det er i dette felt, at hans hovedinteresse ligger.\n- Jeg kan godt lide at være med til at styre slagets gang. Jeg kan godt lide at gøre en forskel og være med til at skabe et godt arbejdsmiljø. Det er der min hovedinteresse ligger, fortæller Johnni, der som teamleder har ansvaret for 3 større kunder og den daglige planlægning af ruter og disponering af mandskabet.\nOg Johnni fortryder ikke sit valg af tema, for han afsluttede sin uddannelse med et 12-tal, som både han og kollegaerne hos Frode Laursen kan være stolte af. Samtidig lægger han ikke skjul på, at han har en klar plan med sin uddannelse - og det er en dag at kunne kalde sig lagerchef. Mon ikke disponentuddannelsen er et stort skridt i den rigtige retning.\nFakta om disponentuddannelsen\nSom kørselsdisponent får du kompetencer til at styre virksomhedens godstransporter/ personbefordringer samt disponere materiel og mandskab. På uddannelsen lærer du de gældende transportregler, du har fag som ledelse, kommunikation, samarbejde og kvalitetssikring, samt du lærer at benytte relevante IT-systemer osv.\nSom lager- og terminaldisponent lærer du at styre lagre og terminaler. På uddannelsen lægges der vægt på IT-systemer og kvalitetssikring samt på at disponere materiel og mandskab. Derudover har du fag som ledelse, kommunikation, samarbejde og kvalitetssikring, som giver dig de kompetencer, du skal have for at kunne disponere et lager.\nFølgende skoler udbyder disponentuddannelsen: AMU Nordjylland, UC Holstebro, EUC Lillebælt, Syddansk Erhvervsskole og Selandia. Kontakt din nærmeste skole, hvis du vil høre mere om disponentuddannelsen, eller ring til Transporterhverves Uddannelser på 35 87 87 00.


7 mest romantiske Treehouse\n• 7 mest romantiske Treehouse\nTil dato, træet huse er ikke længere betragtes som et afsondret sted kun for børn. I stigende grad, at der bruge tid kærlig par. Rejsebureauer i hele verden er klar til at tilbyde dem et sted at bo i en højde, der passer til enhver smag. Men du kan gøre det selv endda uden at forlade hjemmet. I denne anmeldelse, kan du se familien de mest romantiske hytter i træerne, som kan bestilles via online-tjenester.\nromantisk reden i det gamle egetræ grene\nSan Francisco Bay Treehouse - et hus, der ligger i en højde på 9 meter.\nSan Francisco Bay Treehouse er bygget på egetræ i en højde på 9 meter. Det er en rigtig romantisk reden for to med en seng størrelse kingsize og en masse stearinlys. På en lille terrasse kan elskende sidde komfortabelt med et glas vin og nyde udsigten over San Francisco Bay. Denne glæde vil koste $ 230 per nat.\nWollemi Wilderness Tree House - en hytte på et træ i regnskoven.\nDen hyppigst regnskov Blue Mountain (Australien) er en afsondret hytte kaldet Wollemi Wilderness træhus. Det er specielt designet til honeymooners eller dem, der ønsker at flygte fra travlhed i store byer. Den åbne plan giver dag og nat for at nyde de majestætiske skove og slugten Bowens Creek Gorge. Pris pr nat i dette sted vil gøre op til $ 700.\nWollemi Wilderness Tree House - en romantisk sted til bryllupsrejse.\nHus i duftende dal\nAromatica Treehouse - et træ hus i den italienske blomstrende dalen.\nAromatica Treehouse ligger midt i den maleriske dal i San Salvatore Monferrato (Italien). Alle former for dufte af blomstrende græsser og naturskønne udsigt over de fjerne bjerge efterlod et uforglemmeligt indtryk på turister. Treehouse er designet til to personer, og det koster omkring $ 140.\nHus på et træ tæt på centrum\nTreehouse ligger i byens grænser (Atlanta, USA).\nSvært at tro, men det er omgivet af frodige grønne områder, træet hus er blot et par minutter væk fra downtown Atlanta (USA). Indenfor det er der tre værelser med antikke møbler. Desuden er der i alle rejsebureauer, er han beskrevet som den mest egnede sted for afslapning og romantik. Efter alt, er der ikke noget bedre end at falde i søvn og vågne op til fuglene synger, uden at forlade byen. Leveomkostningerne er $ 350 per nat.\nMilandes - træhus i Frankrig.\nFor at oprette sådan en fabelagtig træ hus design arkitekter inspireret Milandes slotte i nærheden. Konstruktionen er designet til at rumme op til seks personer. Inde er alt hvad du behøver for et behageligt ophold. En midten af terrassen er sat stort spabad. Nat i et træ slot vil koste besøgende ikke mindre end $ 275.\nboligen for elskere konstrueret blandt slanke cypres\nLofthaven II - hus, bygget i en højde på 12 meter.\nBlandt de slanke cypresser i en højde af 12 meter blev bygget et hus til to - Lofthaven II. Det har en enorm himmelseng, hængekøje, kurvestole. For at komme til lodgen kan kun være på en hængebro. Pris per nat op til $ 415.\nEn eksotisk træ hus på øen Fiji\nTaveuni Treehouse - hus, som ligger på en kokos plantage på øen Fiji.\nPå en af Fijiøerne i midten af en forladt kokos plantage er en farverig træ hus - Taveuni Treehouse. Der er plads nok ikke kun i kærlighed, ivrige efter at romantik, men selv familier med børn. På trods af at bygningen er placeret lidt væk fra udvej placering, kan turister vælger at slutte sig til den samlede masse af turister og for at besøge alle de behandlinger, der tilbydes af den lokale service. En nat i træhus vil koste $ 120.\nFoto af Day 11-06-2012\nArealet af denne hus lige 18m2, men det er værd at gå inde ... genial løsning!\n15 komfortable sommerhuse til katte af filt\n12 strukturer bygget omkring træer\nEn usædvanlig måde at kontrollere kvaliteten af dit design


← ECMI Library Acquisitions – June 2013\nGlobale Brennpunkte prägen die diesjährige ECMI Sommerschule →\nPosted on 13. August 2013 by\nDet brænder i Syrien, det ulmer i Tunesien, og gnisterne fyger i Kaukasus, men der kommer en tid bagefter. Det synes at være indstillingen blandt dette års sommerskoledeltagere. De søger inspiration i Flensborg, hvor ECMI Summer School starter på mandag.\nFor tredje år i træk gennemfører European Centre for Minority Issues (ECMI) sommerskolen med titlen National Minorities and Border Regions Summer School. Sommerskolen finder sted fra den 19. til den 29. August, hvor de tredive deltagere får overrakt diplomer på Flensborg Rådhus. Sommerskolen gennemføres i samarbejde med Flensborg Universitet.\nI år vil verdens brændpunkter i særlig grad præge sommerskolen, fortæller arrangørerne.\nMotiverne er mange, når NGOer, journalister, og yngre videnskabsfolk ansøger om at deltage i sommerskolen. Tamari Bulia og Hanna Vasilevich, som arrangerer kurset, er overraskede over, hvor forskellig ansøgerskaren er, og i hvor høj grad skaren afspejler verdens højaktuelle brændpunkter.\n”ECMI og grænselandet kan tilsyneladende inspirere folk, der overvejer, hvordan Syrien skal udvikle sig efter Assad. Det er en overraskelse – en positiv overraskelse,” siger Tamari Bulia, som selv er fra Georgien.\n”Og det samme kan du sige om Tunesien,” fortsætter hun:\n”Efter revolutionen er der opstået organisationer, der vil fremme f.eks. sortes rettigheder. De har brug for at samle erfaringer i Europa, og i den sammenhæng er Europa her hos os.”\nJasmina Trajkoska er en af tredive deltagere, der i de kommende dage sætter kursen mod Flensborg. Her ses hun på Skopjes centrale plads, hvor det nyopførte og kontroversielle monument over Alexander den Store hæver sig i baggrunden. Den relativt nye stat, Republikken Makedonien eller fYRoM, er præget af gnidninger mellem de to dominerende befolkningsgrupper – makedonere og albanere – og af kontroverser med nabostaterne. Det vil Jasmina Trajkoska gerne være med til at lave om på. Hun kommer til Flensborg for at hente inspiration.\nOgså de kaukasiske, balkanske og andre deltagere kommer med håbet om at samle viden og inspiration. Trækplastrene er det dansk-tyske grænseland, de øvrige deltageres førstehåndskendskab til andre grænseregioner, og et professionelt program, der gennemgår en række europæiske grænseregioners forhold, og som præsenterer de standarder for mindretalsbeskyttelse, der gælder i det meste af Europa.\nMere om ECMI Summer School:\nNew scholarships available for ECMI Summer School 2013 (9. juli 2013)\nJoin the ECMI Summer School 2013 on Border Regions and National Minorities (25. januar 2013)\nArkivbilleder fra sommerskolen 2012 (Flickr)\nBilleder fra sommerskolen 2013 (coming up)\nGæstetalere i 2013\nProgramme of the Summer School 2013\nSommerskolens Twitter hashtag er #ECMIss2013\nRobert Bosch Stiftung støtter\nEuropean Centre for Minority Issues’ gennemfører sommerskoleprojekt, Raising awareness on border regions conflict dynamics, med støtte fra Robert Bosch Stiftung. Finansieringen gør det muligt for 14 deltagere fra Albanien, Armenien, Aserbajdsjan, Bosnien-Hercegovina, Kroatien, fYRoM-Makedonien, Georgien, Kosovo, Montenegro, Serbien, Hviderusland, Ukraine og Moldova at deltage i projektet.\nOgså Schleswig-Holsteins Ministerpræsident Torsten Albig har bevilget et beløb til gennemførelse af ECMI Summer School 2013.\nThis entry was posted in Announcements, Institutional Flensburg, Relevant for Flensburg only and tagged Albania, Armenia, Azerbaijan, Balkans, Belarus, border region, Bosnia, Caucasus, conflict, Croatia, Danish-German border region, ECMI Summer School, Europe, Flensborg, Flensburg, fYRoM, Georgia, German-Danish border region, Hanna Vasilevich, Kompagnietor, Kompagniporten, Kosovo, minority, minority rights regime, Moldova, Montenegro, national, national minority, region, Republic of Macedonia, rights, Robert Bosch Stiftung, Serbia, Syria, Tamari Bulia, Tunisia, Universität Flensburg, University of Flensburg. Bookmark the permalink.


Advokat Christian Dahlager mener, at alle tre sager om BRFkredit og Totalkredits bidragsforhøjelser skal ankes til Højesteret. Sagerne har betydning for titusindvis af boligejere.\n"Retten har efter min mening i for høj grad lagt vægt på, at en aftale er en aftale," siger Christian Dahlager, advokat hos Foldschack, Forchhammer og Dahlager. | Foto: Ritzau Scanpix/Jens Nørgaard Larsen\nOffentliggjort: 09.08.18 kl. 07:22\nChristian Dahlager er en ærgerlig, men stadig kampberedt advokat, efter at han onsdag tabte tre sager i Østre Landsret om realkreditsektorens omfattende bidragsforhøjelser.\nSager, der kan få betydning for titusindvis af andre boligejere, som også har set deres bidragssatser stige voldsomt.\n"Umiddelbart er det selvfølgelig lidt ærgerlige domme. Vi havde håbet på et bedre resultat. De fylder tilsammen næsten 300 sider, så det er meget grundige domme, men retten turde ikke gå det sidste skridt - det må Højesteret gøre," siger Christian Dahlager, advokat hos Foldschack, Forchhammer og Dahlager.\nDet er i virkeligheden en slåskamp om, hvor meget man skal have lov til at tjene på bekostning af forbrugernes privatøkonomi.\nHan anerkender Østre Landsrets grundighed, men mener, at dens afvejning er forkert.\n"Retten har efter min mening i for høj grad lagt vægt på, at en aftale er en aftale," siger Christian Dahlager.\nHan har i stedet argumenteret for, at retten skulle afveje hensynet til låntagernes interesse. Han argumenterer med, at der ikke er konkurrence på markedet, og at rapporter fra skønsmænd fastslår, at der ikke har været saglige grunde til bidragsforhøjelserne i forhold til problemet med manglende polstring i realkreditsektoren. Endelig har realkreditinstitutter ifølge ham en vis grad af samfundsansvar.\n"Det er i virkeligheden en slåskamp om, hvor meget man skal have lov til at tjene på bekostning af forbrugernes privatøkonomi. Landsretten lægger vægt på, at en aftale er en aftale, men jeg siger, at det er en fiktiv situation, for der er ingen konkurrence. Man kan som boligejer ikke gå et andet sted hen. Og det er ikke ligeværdige parter," argumenter Christian Dahlager.\n"Men det er jomfruelig jord, vi går på, for vi har altid sagt, at aftaler er aftaler. Så det næste skridt må Højesteret tage. Det er også den, der skaber ny ret her i Danmark," siger Christian Dahlager.\nForventer at anke\nHan regner med, at hans klienter er med på at anke alle tre sager - en mod BRFkredit og to mod Totalkredit.\n"Jeg vil tro, at vi kan få en domsafsigelse i Højesteret lige inden sommerferien næste år eller lige efter. Der går ikke mere end et år," vurderer Christian Dahlager.\nLandsrettens afgørelse faldt, som vi havde forventet.\nCarsten Tirsbæk Madsen, bestyrelsesformand i BRFkredit\nFørst skal han dog have fri proces til ankesagerne, men det forventer han ikke bliver et problem.\nBRFkredit ønsker ikke at stille op til interview, men bestyrelsesformand Carsten Tirsbæk Madsen skriver i en e-mail:\n"Landsrettens afgørelse faldt, som vi havde forventet, ud til fordel for BRFkredit. Landsretten mener, at bidragsreguleringen har været berettiget. Vi har ikke yderligere kommentarer til sagen."\nOpgøret om bidragssatser


Den Grønne Studenterbevægelse: Vi må desværre give klimaminister Dan Jørgensen dumpekarakter til årets klimaeksamen | Information\nFør klimaministeren og Folketinget kan gå på juleferie, skal klimaministeren som resultat af den nye klimalov stå skoleret i Folketinget og redegøre for klimaeffekterne af regeringens politiske aftaler.\nMen opsummerer man regeringens klimatiltag, bliver det hurtigt tydeligt, at vejen til klimalovens målsætning om en 70 procents reduktion i 2030 langtfra er lagt med årets tiltag: En nedjusteret ambition på transportområdet, der knap nok mindsker antallet af fossildrevne biler på de danske veje i 2030. En fredning af Nordsøolieboringer de næste 30 år. En sløj international præstation i EU, der eksempelvis må se sig slået af Polen, da EU’s reduktionsmålsætning endte på 55 procent i stedet for 65 procent. Udskudte tiltag på landbrug og offentlige indkøb.\nSelv en CO2-afgift, det mest effektive og socialt retfærdige værktøj, blev udskudt i den seneste aftale om skattereformen. Regeringen gør, hvad den er bedst til ved at nedsætte endnu en kommission og først tage stilling til sagen om tre år. Med andre ord: De venter. Nogle gange på det rette politiske tidspunkt, andre gange på data og til tider også på årelange ekspertkommissioners udspil.\nKonklusionen på regeringens nøleri bliver den samme, som Eldrup-kommissionens budskab: »vi skulle være startet for ti år siden«.\nDen 21. december kulminerer et år af politisk passivitet og utilstrækkelighed på klimafronten. Der er blevet leveret minimale reduktioner, og vi må se til, mens chancerne for, at vi når en 70 procent reduktion, svinder ind.\nSom unge og klimabekymrede er det frustrerende at se magthaverne med det store embedsapparat i ryggen, som ville kunne skabe tilstrækkelig klimahandling, sidde på hænderne. Det seneste halvandet år har klimaministeren ikke været sin magt ansvarlig og har tørret regningen af på os.\nHan er ikke klar til at gå til sin klimaeksamen, for han har spildt halvandet år og er ikke forberedt. Dommen fra os er derfor klar: Dan Jørgensen får -3 for en helt uacceptabel præstation.\nMette Susgaard, Rosanna Børsting, Caroline Bessermann og Anna Johansen er fra Den Grønne Studenterbevægelse.\n21. december, 2020 - 10:26\nDesværre kan Radikale og SF også inkassere dumpekarakter for at have lagt stemmer til både Nordsøaftalen og udskydelsen af CO2 afgiften. Der er rigtig stor risiko for at Nordsøaftalen rent faktisk skaber større boreaktivitet end de tidligere havde planlagt, da selskaberne bliver fredet for nye krav de næste 30 år og samtidig får vide muligheder for minirunder og tilladelser til boringer i nye områder der ligger i naboblokke til deres nuværende licensområder. Det er en skandale at SF og de Radikale end ikke har kunnet få indført bindende krav til selskaberne om reduktion af deres CO2 udledning som er alt for høj. https://energiwatch.dk/Energinyt/Olie___Gas/article11890170.ece\nSamtidig får selskaberne massiv støtte til at forske i lagring af CO2 i undergrunden, en særdeles dyr\nog problematisk løsning da der ikke er garanti for der ikke vil ske lækager. Løsningen er sigende for hele tilgangen til klimapolitikken hvor vi brænder biomasse af i stor stil som naturligt kunne binde CO2 samtidig med vi forgylder den fossile industri som tjener stort på at ødelægge klimaet, for at de skal løse problemet med teknologiske fix. Der er god grund til at olieselskaberne jubler over aftalen.\nJeg forstår ikke at de radikale og SF, som lovede de unge at de ville stå forrest i kampen, kan se sig selv i spejlet.